open-index/open-wikipedia-markdown huggingface dataset:
മിന്നു മണി

ഇന്ത്യൻ വനിതാ ദേശീയ ടീമിനെ പ്രതിനിധീകരിക്കുന്ന ഒരു ഇന്ത്യൻ അന്താരാഷ്ട്ര ക്രിക്കറ്റ് താരമാണ് **മിന്നു മണി** (ജനനം 24 മാർച്ച് 1999). 2023-ൽ ഇന്ത്യൻ വനിതാ ക്രിക്കറ്റ് ടീമിൽ ഇടം നേടി. വനിതാ പ്രീമിയർ ലീഗിൽ ഡൽഹി ക്യാപിറ്റൽസിനായി കളിക്കുന്നു. ആഭ്യന്തര ക്രിക്കറ്റിൽ കേരള ക്രിക്കറ്റ് ടീമിനെ പ്രതിനിധീകരിക്കുന്നു. കേരളത്തിലെ വയനാട് ജില്ലയിലെ ചോയിമൂല സ്വദേശിയാണ്. ഇന്ത്യക്ക് വേണ്ടി കളിക്കുന്ന ആദ്യ കേരള വനിതാ ക്രിക്കറ്റ് താരമാണ് മിന്നു.

## ജീവിതരേഖ
മിന്നുമണി  വയനാട്ടിലെ പട്ടികവർഗ്ഗ വിഭാഗങ്ങളിലൊന്നായ കുറിച്യ ഗോത്രത്തിൽ നിന്ന് വരുന്നു. മിമിത ഇളയ സഹോദരിയാണ്. മാനന്തവാടി ഗവൺമെന്റ് വൊക്കേഷണൽ ഹയർസെക്കൻഡറി സ്‌കൂളിലെ എടപ്പാടിയിലെ എട്ടാം ക്ലാസ് വരെയും തൊടുപുഴ സെന്റ് സെബാസ്റ്റ്യൻ ഹൈസ്‌കൂൾ പത്താം ക്ലാസ് വരെയും പഠിച്ചു. സുൽത്താൻ ബത്തേരി സർവജന ഹയർസെക്കൻഡറി സ്‌കൂളിൽ ഹയർസെക്കൻഡറി വിദ്യാഭ്യാസം പൂർത്തിയാക്കി തിരുവനന്തപുരത്തെ ഗവൺമെന്റ് കോളേജ് ഫോർ വുമണിൽ നിന്ന് ബിരുദം നേടി. 2023-ലെ കണക്കനുസരിച്ച്, മിന്നു മണി  വിദൂര പഠനത്തിലൂടെ സോഷ്യോളജിയിൽ ബിഎ പഠിക്കുന്നു.

പത്താം വയസ്സിൽ മിന്നുമണി ആൺകുട്ടികളുമായി നെൽവയലിൽ ക്രിക്കറ്റ് കളിക്കാൻ തുടങ്ങി. തുടക്കത്തിൽ, അവളുടെ കുടുംബം  ക്രിക്കറ്റ് കളിക്കുന്ന ആശയത്തെ പിന്തുണച്ചില്ല. ഫിസിക്കൽ എജ്യുക്കേഷൻ ടീച്ചറായ എൽസമ്മ അവളുടെ വൈദഗ്ധ്യം ശ്രദ്ധിക്കുകയും വയനാട് ജില്ലാ അണ്ടർ 13 ടീമിന്റെ സെലക്ഷൻ ട്രയൽസിലേക്ക് കൊണ്ടുപോകുകയും ചെയ്തു. അടുത്ത വർഷം മിന്നുമണി കേരള അണ്ടർ-16 ടീമിൽ കളിച്ചു. 16 വയസ്സുള്ള സീനിയർ ലെവലിൽ കേരളത്തെ പ്രതിനിധീകരിച്ചു.

## കരിയർ
16-ാം വയസ്സിലാണ് മിന്നു കേരളത്തിനായി അരങ്ങേറ്റം കുറിച്ചത്. 2018-ൽ കേരള അണ്ടർ-23 വനിതാ ടീം 188 റൺസിനും 11 വിക്കറ്റിനും ദേശീയ ടി20 ചാമ്പ്യൻഷിപ്പ് നേടിയപ്പോൾ നിർണായക പ്രകടനം കാഴ്ചവെച്ച താരമായിരുന്നു മിന്നു. 2019ൽ അണ്ടർ 23 ഏകദിന ചലഞ്ചർ ട്രോഫിയിൽ ഇന്ത്യ ബ്ലൂ ടീമിനെ പ്രതിനിധീകരിച്ചു. ബംഗ്ലാദേശ് പര്യടനം നടത്തുന്ന ഇന്ത്യ എ ടീമിലേക്കുള്ള ആദ്യ അവസരം മിന്നുവിന് ലഭിച്ചു, അതേ വർഷം തന്നെ എസിസി എമേർജിംഗ് വിമൻസ് ഏഷ്യാ കപ്പിലേക്ക് വിളിക്കപ്പെട്ടു.

## ഇന്ത്യൻ പ്രീമിയർ ലീഗ്
2023 ഫെബ്രുവരിയിൽ, 2023 ലെ വനിതാ പ്രീമിയർ ലീഗിന് മുന്നോടിയായുള്ള WPL ലേലത്തിൽ അവളെ ഡൽഹി ക്യാപിറ്റൽസ് വാങ്ങി.2023 ൽ ഇന്ത്യൻ വനിതാ ക്രിക്കറ്റ് ടീമിൽ ഇടം നേടി.

## ബഹുമതികൾ
2023 ജൂലൈയിൽ മിന്നുവിന്റെ അന്താരാഷ്ട്ര അരങ്ങേറ്റത്തിന് ശേഷം സ്വന്തം ജില്ലയായ വയനാട്ടിലെ മാനന്തവാടി പഞ്ചായത്തിലെ തലശ്ശേരി-വള്ളിയൂർക്കാവ് ജംഗ്ഷന് മിന്നുവിന്റെ പേര് ആദരപൂർവം നൽകി.

## അവലംബം
വർഗ്ഗം:ഇന്ത്യൻ വനിതാ ക്രിക്കറ്റ് കളിക്കാർ
വർഗ്ഗം:വയനാട് ജില്ലയിൽ ജനിച്ചവർ
വർഗ്ഗം:മാർച്ച് 24-ന് ജനിച്ചവർ
വർഗ്ഗം:1999-ൽ ജനിച്ചവർ
ലിസ വിൽകോക്സ്

**ലിസ എലിസബത്ത് വിൽകോക്സ്** (ജനനം: ഏപ്രിൽ 27, 1964) ഒരു അമേരിക്കൻ നടിയും മുൻ മോഡലും ഡിസൈനറുമാണ്. *എ നൈറ്റ്മേർ ഓൺ എം സ്ട്രീറ്റ്* എന്ന സിനിമാ പരമ്പരയിലെ ഭാഗം 4 (1988), ഭാഗം 5 (1989) എന്നീ രണ്ട് ബോക്‌സ് ഓഫീസ് വിജയങ്ങളിൽ ആലീസ് ജോൺസൺ എന്ന കഥാപാത്രത്തെ അവതരിപ്പിച്ചതിൻറെ പേരിലാണ് അവർ കൂടുതൽ അറിയപ്പെടുന്നത്. 2023-ൽ, TLC- ടിവിയുടെ വിവാദ റിയാലിറ്റി ടെലിവിഷൻ പരമ്പരയായ *MILF Manor*-ൽ തന്റെ മകൻ റയാനൊപ്പം അവൾ സ്വന്തം കഥാപാത്രത്തെ അവതരിപ്പിച്ചു.

## ആദ്യകാല ജീവിതം
1964 ഏപ്രിൽ 27 ന് മിസോറിയിലെ കൊളംബിയ നഗരത്തിലാണ് വിൽകോക്സ് ജനിച്ചത്. ലോസ് ഏഞ്ചൽസിലെ കാലിഫോർണിയ സർവകലാശാലയിൽ നിന്ന് ബാച്ച്ലർ ഓഫ്‍ ആർട്സ് ബിരുദം നേടി. 1984-ൽ വിൽകോക്‌സ് *Gimme an 'F*' എന്ന ചിത്രത്തിലൂടെ സിനിമയിൽ അരങ്ങേറ്റം കുറിച്ചു. 1985 മുതൽ 1987 വരെയുള്ള കാലത്ത്, *ഹാർഡ്കാസിൽ ആൻഡ് മക്കോർമിക്* (1985), *യു എഗെയ്ൻ?* (1986), *സിബിഎസ് സ്കൂൾ ബ്രേക്ക് സ്പെഷ്യൽ* (1987), *വലേറീസ് ഫാമിലി: ദി ഹോഗൻസ്* (1987), *മിസ്റ്റർ ബെൽവെഡെറെ* (1987), *മാക്ഗൈവർ* (1987) തുടങ്ങിയ ടെലിവിഷൻ പരമ്പരകളിൽ വിൽകോക്സ് അതിഥി വേഷങ്ങളിൽ അഭിനയിച്ചു. 1988-ൽ, *എ നൈറ്റ്മേർ ഓൺ എൽമ് സ്ട്രീറ്റ് 4: ദി ഡ്രീം മാസ്റ്റർ* എന്ന ഫാന്റസി ഹൊറർ ചിത്രത്തിലെ ആലീസ് ജോൺസണെ അവതരിപ്പിക്കുന്നതിന് മുമ്പായി വിൽകോക്സ് ടെലിവിഷൻ പരമ്പരയായ ഇറ്റ്സ് എ ലിവിംഗ് ആൻഡ് ഹോട്ടലിൽ അതിഥി താരമായി അഭിനയിച്ചു.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
എലിസബത്ത് വിൽസൺ

**എലിസബത്ത് വെൽറ്റർ വിൽസൺ** (ഏപ്രിൽ 4, 1921 - മെയ് 9, 2015) ഒരു അമേരിക്കൻ നടിയായിരുന്നു. ഏകദേശം 70 വർഷത്തോളം നീണ്ടുനിന്ന അവരുടെ കരിയറിൽ സിനിമയിലെയും ടെലിവിഷനിലെയും അവിസ്മരണീയമായ വേഷങ്ങൾ ഉൾപ്പടുന്നു. 1972-ൽ *സ്റ്റിക്‌സ് ആൻഡ് ബോൺസ്* എന്ന നാടകത്തിലെ അഭിനയത്തിന് ഒരു നാടകത്തിലെ മികച്ച നടിക്കുള്ള ടോണി പുരസ്കാരം നേടി. 2006-ൽ അമേരിക്കൻ തിയേറ്റർ ഹാൾ ഓഫ് ഫെയിമിൽ വിൽസണെ ഉൾപ്പെടുത്തി.

## ആദ്യകാല ജീവിതം
ഇൻഷുറൻസ് ഏജന്റ് ഹെൻറി ഡണിംഗ് വിൽസണിന്റെയും മേരി എഥേൽ വിൽസണിന്റെയും (മുമ്പ്, വെൽറ്റർ) മകളായി മിഷിഗണിലെ ഗ്രാൻഡ് റാപ്പിഡ്‌സിലാണ് എലിസബത്ത് വിൽസൺ ജനിച്ചത്. അവരുടെ അമ്മയുടെ മുത്തച്ഛൻ ഒരു സമ്പന്ന ജർമ്മൻ കുടിയേറ്റക്കാരനായിരുന്നതിനാൽ വിൽസൺ ഒരു വലിയ മാളികയിലാണ് വളർന്നത്. വിർജീനിയയിലെ അബിംഗ്‌ഡണിലെ ബാർട്ടർ തിയേറ്ററിൽ പഠിച്ചതിനേത്തുടർന്ന് ന്യൂയോർക്ക് നഗരത്തിലെ ദി നെയ്‌ബർഹുഡ് പ്ലേഹൗസ് സ്‌കൂൾ ഓഫ് തിയേറ്ററിൽ സാൻഫോർഡ് മെയ്‌സ്‌നറിനൊപ്പം പഠിച്ചു. വിൽസൺ വെളിപ്പെടുത്തിയതുപ്രകാരം, ഒരു ആജീവനാന്ത ലിബറൽ ഡെമോക്രാറ്റായിരുന്ന അവർ മെത്തഡിസ്റ്റ് വിശ്വാസത്തിൽ ഉറച്ചുനിന്നിരുന്നു.

## കരിയർ
30-ലധികം സിനിമകളിലും നിരവധി ബ്രോഡ്‌വേ നാടകങ്ങളിലും പ്രത്യക്ഷപ്പെട്ടിട്ടുള്ള വിൽസൺ ഒരു ബഹുമുഖ സ്വഭാവ നടിയായിരുന്നു. 1953-ൽ പിക്നിക് എന്ന നാടകത്തിലൂടെ വിൽസൺ ബ്രോഡ്‌വേയിൽ അരങ്ങേറ്റം കുറിച്ചു.

## മരണം
2015 മെയ് 9-ന്, 94-ാം വയസ്സിൽ, കണക്റ്റിക്കട്ടിലെ ന്യൂ ഹേവനിലുള്ള അവരുടെ ഭവനത്തിൽവച്ച് വിൽസൺ അന്തരിച്ചു. മാതാപിതാക്കളുടെ ശവകുടീരങ്ങൾക്ക് സമീപം മിഷിഗണിലെ ഗ്രാൻഡ് റാപ്പിഡിലുള്ള ഓക്ക് ഹിൽ സെമിത്തേരിയിൽ അവർ സംസ്കരിക്കപ്പെട്ടു.

## അവലംബം
എരിയ ജവാനിക്ക

ഓർക്കിഡുകളുടെ ഒരു ഇനമാണ് **എരിയ ജവാനിക്ക**.  എറിയ ജനുസ്സിൽ പെട്ട ഇനമാണിത്. കിഴക്ക് സിക്കിം മുതൽ തായ്‌വാൻ വരെയും തെക്കുകിഴക്കൻ ഏഷ്യയുടെ ഭൂരിഭാഗവും ന്യൂ ഗിനിയ വരെയും ഇത് വ്യാപിച്ചിരിക്കുന്നു.
## References

വർഗ്ഗം:തായ്വാനിലെ സസ്യജാലങ്ങൾ
വർഗ്ഗം:ചൈനയിലെ സസ്യജാലം
ഒകനാഗൻ തടാകം

**ഒകനാഗൻ തടാകം** (Okanagan: ***kɬúsx̌nítkw***) കാനഡയിലെ ബ്രിട്ടീഷ് കൊളംബിയ പ്രവിശ്യയിലെ ഒകനാഗൻ താഴ്‌വരയിലുള്ള ഒരു തടാകമാണ്. തടാകത്തിന് 135 കിലോമീറ്റർ (84 മൈൽ) നീളവും 4 മുതൽ 5 കിലോമീറ്റർ (2.5 മുതൽ 3.1 മൈൽ) വരെ വീതിയും കൂടാതെ 348 ചതുരശ്ര കിലോമീറ്റർ (135 ചതുരശ്ര മൈൽ) ഉപരിതല വിസ്തൃതിയുമുണ്ട്.

## അവലംബം
പാറ്റ് വുഡൽ

**പട്രീഷ്യ ജോയ് വുഡൽ** (ജീവിതകാലം: ജൂലൈ 12, 1944 - സെപ്റ്റംബർ 29, 2015) ഒരു അമേരിക്കൻ നടിയും ഗായികയുമായിരുന്നു. 1963 മുതൽ 1965 വരെ സംപ്രേക്ഷണം ചെയ്യപ്പെട്ട *പെറ്റിക്കോട്ട് ജംഗ്ഷൻ* എന്ന ടി.വി. ഹാസ്യ പരമ്പരയിലെ ബോബി ജോ ബ്രാഡ്‌ലി എന്ന വേഷത്തിലൂടെ അവർ പ്രശസ്തയാണ്.

## ജീവിതരേഖ
1944 ജൂലൈ 12ന് മസാച്യുസെറ്റ്‌സിലെ വിൻത്രോപ്പിലാണ് നഗരത്തിലാണ് പാറ്റ് വുഡൽ ജനിച്ചത്. തുടക്കത്തിൽ ഒരു ഗായികയാകാൻ ആഗ്രഹിച്ചിരുന്ന അവർ, *ചെയെൻ* എന്ന ടിവി പരമ്പരയുടെ 1962 ലെ "ദി വാനിഷിംഗ് ബ്രീഡ്" എന്ന എപ്പിസോഡിലൂടെ അഭിനയരംഗത്തേക്ക് കടക്കുന്നതിനുമുമ്പായി ഒരു കൗമാരക്കാരിയെന്ന നിലയിൽ കാറ്റ്‌സ്‌കിൽ മൗണ്ടൻസ് ഹോട്ടലുകളിൽ ഗായികയായി പ്രകടനങ്ങൾ നടത്തിയിരുന്നു. പിന്നീട് *ഹവായിയൻ ഐ* (1963), *ദി ഗാലന്റ് മെൻ* (1963),*GE* *ട്രൂ* (1963), *77 സൺസെറ്റ് സ്ട്രിപ്പ്* (1963) എന്നീ ടി.വി. പരമ്പരകളിൽ അവർ പ്രത്യക്ഷപ്പെട്ടു. 1962 ൽ പുറത്തിറങ്ങിയ *റെഡ് നൈറ്റ്മേർ* എന്ന കമ്മ്യൂണിസ്റ്റ് വിരുദ്ധ ചിത്രത്തിലും അവർ പ്രത്യക്ഷപ്പെട്ടു.

## സ്വകാര്യ ജീവിതം
നടൻ ഗാരി ക്ലാർക്കിനെയാണ് വുഡൽ വിവാഹം കഴിച്ചത്. 1964 ജനുവരി 17-ന് രാത്രി, ഹോളിവുഡിലെ ഒരു വാർത്താലേഖകനോട് അവർ പറഞ്ഞത്, 1963-ലെ ക്രിസ്മസ് ദിനത്തിൽ ക്ലാർക്കുമായി രഹസ്യ വിവാഹനിശ്ചയം നടത്തിയ ശേഷം ജൂണിൽ ക്ലാർക്കിനെ വിവാഹം കഴിക്കാൻ പദ്ധതിയിട്ടിരുന്നുവെന്നാണ്. 1964 മെയ് 9-ന് അവർ ഔദ്യോഗികമായി വിവാഹിതരായി. 1977-ലെ അവരുടെ വിവാഹമോചനത്തെത്തുടർന്ന്  1978-ൽ വെർൺ മക്‌ഡേഡിനെ അവർ വിവാഹം കഴിച്ചു. അവരുടെ മരണം വരെ ഈ വിവാഹജീവിതം നീണ്ടുനിന്നു. വുഡൽ 2015 സെപ്റ്റംബർ 29-ന് കാലിഫോർണിയയിലെ ഫാൾബ്രൂക്കിലുള്ള വസതിയിൽ വച്ച് അന്തരിച്ചു. 71 വയസ്സുണ്ടായിരുന്ന അവർ 20 വർഷത്തിലേറെയായി അർബുദബാധിതയായിരുന്നു.

## അവലംബം
വനേസ വില്യംസ്

**വനേസ വില്യംസ്** (ജനനം മാർച്ച് 18, 1963) ഒരു അമേരിക്കൻ ഗായികയും നടിയും നർത്തകിയുമാണ്. 1984-ലെ മിസ് അമേരിക്ക കിരീടം ചൂടിയപ്പോൾ മിസ് അമേരിക്ക പട്ടം ലഭിക്കുന്ന ആദ്യ ആഫ്രിക്കൻ-അമേരിക്കൻ വനിതയെന്ന അംഗീകാരം നേടിയെങ്കിലും പെന്റ്ഹൗസ് മാഗസിൻ പ്രസിദ്ധീകരിച്ച നഗ്നചിത്രങ്ങളെ ചുറ്റിപ്പറ്റിയുള്ള മാധ്യമ വിവാദങ്ങൾക്കിടയിൽ അവൾ തന്റെ പദവി രാജിവച്ചു. മുപ്പത്തിരണ്ട് വർഷങ്ങൾക്ക് ശേഷം, മിസ് അമേരിക്ക 2016 മത്സരവേദിയിൽ ഈ സംഭവങ്ങൾക്ക് വില്യംസിന് പരസ്യമായി ക്ഷമാപണം ലഭിച്ചു.

## ആദ്യകാല ജീവിതം
ന്യൂയോർക്ക് നഗരത്തിലെ ബ്രോങ്ക്‌സിൽ ജനിച്ച വനേസ ലിൻ വില്യംസ് വളർന്നത് ന്യൂയോർക്കിലെ മിൽവുഡിലാണ്. ടെന്നസി ജനപ്രതിനിധി സഭയിലെ ഒരു ആഫ്രിക്കൻ-അമേരിക്കൻ നിയമസഭാംഗമായിരുന്ന വില്യം എ. ഫീൽഡ്‌സ് അവരുടെ ഒരു പിതാമഹൻ ആയിരുന്നു. വില്യംസിന് ഇംഗ്ലീഷ്, വെൽഷ്, ഐറിഷ്, ഫിന്നിഷ്, ഇറ്റാലിയൻ, പോർച്ചുഗീസ് വംശ പാരമ്പര്യങ്ങളുമുണ്ട്. 

## അവലംബം
ജെയ്ൻ വിതേഴ്സ്

**ജെയ്ൻ വിതേഴ്സ്** (ഏപ്രിൽ 12, 1926 - ഓഗസ്റ്റ് 7, 2021) ഒരു അമേരിക്കൻ നടിയും കുട്ടികളുടെ റേഡിയോ ഷോ അവതാരകയുമായിരുന്നു. 1930 കളിലും 1940 കളുടെ തുടക്കത്തിലും ഹോളിവുഡിലെ ഏറ്റവും ജനപ്രിയ ബാലതാരങ്ങളിൽ ഒരാളായി മാറിയ അവരുടെ സിനിമകൾ 1937 ലും 1938 ലും ബോക്‌സ് ഓഫീസ് ഗ്രോസിന്റെ ആദ്യ പത്ത് പട്ടികയിൽ ഇടം നേടിയിരുന്നു. മൂന്നാം വയസ്സിൽ വിനോദ രംഗവുമായി ബന്ധപ്പെട്ട് ജീവിതം ആരംഭിച്ച അവർ റേഡിയോയുടെ സുവർണ്ണ കാലഘട്ടത്തിൽ സ്വന്തം നഗരമായ ജോർജിയയിലെ അറ്റ്ലാന്റയിൽ സ്വന്തമായി കുട്ടികളുടെ റേഡിയോ പ്രോഗ്രാം ഹോസ്റ്റ് ചെയ്തിരുന്നു. 1932-ൽ മാതാവിനോടൊപ്പം ഹോളിവുഡിലേക്ക് താമസം മാറിയ അവർ, അവിടെ പല സിനിമകളിലും ഒരു എക്ട്രാ നടിയായി പ്രത്യക്ഷപ്പെടുകയും 1934-ൽ പുറത്തിറങ്ങിയ *ബ്രൈറ്റ് ഐസ്* എന്ന സിനിമയിൽ ഷേർലി ടെമ്പിളിനോടൊപ്പം തന്റെ മികച്ച വേഷം അവതരിപ്പിക്കുകയും ചെയ്തു. 1947-ൽ 21-ാം വയസ്സിൽ വിരമിക്കുന്നതിനുമുമ്പ് അവർ 38 സിനിമകൾ ചെയ്തിട്ടുണ്ട്. 1950-കളിൽ ഒരു സ്വഭാവ നടിയായി സിനിമയിലേക്കും ടെലിവിഷനിലേക്കും അവർ മടങ്ങിയെത്തി. 1963 മുതൽ 1974 വരെ, കോമറ്റ് ക്ലെൻസർ എന്ന അമേരിക്കൻ ബ്രാൻറിനുവേണ്ടിയുള്ള ടെലിവിഷൻ പരസ്യങ്ങളുടെ ഒരു പരമ്പരയിൽ ജോസഫൈൻ ദി പ്ലംബർ എന്ന കഥാപാത്രത്തെ അവർ അവതരിപ്പിച്ചു. 1990 കളിലും 2000 കളുടെ തുടക്കത്തിലും അവർ ഡിസ്നി ആനിമേറ്റഡ് സിനിമകൾക്ക് ശബ്ദം നൽകി.

## അവലംബം
ഇമിറ്റേഷൻ ഓഫ് ലൈഫ്

**ഇമിറ്റേഷൻ ഓഫ് ലൈഫ്** റോസ് ഹണ്ടറുടെ നിർമ്മാണത്തിൽ ഡഗ്ലസ് സിർക്ക് സംവിധാനം ചെയ്ത് യൂണിവേഴ്സൽ ഇന്റർനാഷണൽ പുറത്തിറക്കിയ 1959-ലെ ഒരു അമേരിക്കൻ നാടകീയ ചിത്രമാണ്. ഡഗ്ലസ് സിർക്കിന്റെ അവസാന ഹോളിവുഡ് ചിത്രമായിരുന്ന ഇതിൽ വംശം, വർഗം, ലിംഗഭേദം എന്നീ വിഷയങ്ങളാണ് കൈകാര്യം ചെയ്തത്. 1933-ലെ ഫാനി ഹർസ്റ്റിന്റെ ഇതേ പേരിലുള്ള നോവലിന്റെ രണ്ടാമത്തെ ചലച്ചിത്രാവിഷ്കാരമാണ് *ഇമിറ്റേഷൻ ഓഫ് ലൈഫ്*. ജോൺ എം. സ്റ്റാൾ സംവിധാനം ചെയ്ത ആദ്യത്തേത് 1934-ൽ പുറത്തിറങ്ങി.

ലാന ടേണർ, ജോൺ ഗാവിൻ തുടങ്ങിയ ചിത്രത്തിലെ മുൻനിര താരങ്ങളെ, കൂടാതെ സാന്ദ്ര ഡീ, ഡാൻ ഒ ഹെർലിഹി, സൂസൻ കോഹ്‌നർ, റോബർട്ട് ആൽഡ, ജുവാനിറ്റ മൂർ എന്നിവരും അഭിനയിച്ചു. കോഹ്നറിനും മൂറിനും അവരുടെ പ്രകടനത്തിന് അക്കാദമി അവാർഡ് നോമിനേഷനുകൾ ലഭിച്ചു. ഗോസ്പൽ സംഗീത താരം മഹലിയ ജാക്‌സൺ ചർച്ച് ഗായകസംഘത്തിന്റെ സോളോയിസ്റ്റായി പ്രത്യക്ഷപ്പെട്ടു. ചിത്രത്തിൻറെ  സാംസ്കാരികമായും ചരിത്രപരമായും അല്ലെങ്കിൽ സൗന്ദര്യപരമായ പ്രാധാന്യവും കണക്കിലെടുത്ത് 2015-ൽ, യുണൈറ്റഡ് സ്റ്റേറ്റ്സ് ലൈബ്രറി ഓഫ് കോൺഗ്രസ് ഇമിറ്റേഷൻ ഓഫ് ലൈഫ് നാഷണൽ ഫിലിം രജിസ്ട്രിയിൽ സംരക്ഷണത്തിനായി  തിരഞ്ഞെടുത്തു. ഇമിറ്റേഷൻ ഓഫ് ലൈഫിന്റെ 1934 ലെ യഥാർത്ഥ പതിപ്പ് 2005-ലും നാഷണൽ ഫിലിം രജിസ്ട്രിയിൽ ചേർത്തു.

## അവലംബം
വി.സി. ബേഡ് അന്താരാഷ്ട്ര വിമാനത്താവളം

ആന്റീഗ & ബാർബ്യൂഡ എന്ന ദ്വീപ് രാജ്യത്തിൽ സ്ഥിതി ചെയ്യുന്ന അന്താരാഷ്ട്ര വിമാനത്താവളം ആണ് വി.സി. ബേഡ് അന്താരാഷ്ട്ര വിമാനത്താവളം. തലസ്ഥാനമായ St. ജോൺസിൽ ആണ് ഇത് സ്ഥിതി ചെയ്യുന്നത്. 

## സ്ഥലങ്ങളും വിമാനക്കമ്പനികളും
### യാത്ര സേവനങ്ങൾ

### കാർഗോ

## References


## External links

*Official website
*
*
നോർത്ത് ബാറ്റിൽഫോർഡ്

**നോർത്ത് ബാറ്റിൽഫോർഡ്** കാനഡയിലെ പടിഞ്ഞാറൻ-മധ്യ സസ്‌കാച്ചെവാനിലുള്ള ഒരു നഗരമാണ്. പ്രവിശ്യയിലെ ഏഴാമത്തെ വലിയ നഗരമായ ഇത് ബാറ്റിൽഫോർഡ് പട്ടണത്തിൽ നിന്ന് വടക്കൻ സസ്‌കാച്ചെവൻ നദിക്ക് എതിരെ സ്ഥിതിചെയ്യുന്നു. രണ്ട് സമൂഹങ്ങളും ഒരുമിച്ച് "ബാറ്റിൽഫോർഡ്സ്" എന്നാണ് അറിയപ്പെടുന്നത്. നോർത്ത് ബാറ്റിൽഫോർഡ്, ഉൾനാടൻ മുനിസിപ്പാലിറ്റിയായ നോർത്ത് ബാറ്റിൽഫോർഡ് നമ്പർ 437, നോർത്ത് ബാറ്റിൽഫോർഡ് ക്രൗൺ കോളനി (സെൻസസ് സബ്ഡിവിഷൻ) എന്നിവയുമായി അതിർത്തി പങ്കിടുന്നു.

## അവലംബം
സിട്രസ് ഇൻഡിക്ക

ഇന്ത്യൻ വൈൽഡ് ഓറഞ്ച് എന്ന പൊതുനാമത്തിൽ അറിയപ്പെടുന്ന സങ്കരയിനം സിട്രസ് ഇനമാണ് **സിട്രസ് ഇൻഡിക്ക**.
## ഉപയോഗങ്ങൾ
ഈ ഇനം ഗാരോ ജനത ഔഷധ, ആത്മീയ ആവശ്യങ്ങൾക്കായി ഉപയോഗിക്കുന്നു. മനുഷ്യരിലും മൃഗങ്ങളിലും മഞ്ഞപ്പിത്തം, വയറ്റിലെ രോഗങ്ങൾ എന്നിവ ചികിത്സിക്കാൻ ഈ പഴം ഉപയോഗിക്കുന്നു, വസൂരി ചികിത്സിക്കാനും ഇത് ഉപയോഗിച്ചിരുന്നു. ആത്മീയ ആവശ്യങ്ങൾക്കും ഇത് ഉപയോഗിക്കുന്നു.

## References

വർഗ്ഗം:ബംഗ്ലാദേശിലെ സസ്യങ്ങൾ
വർഗ്ഗം:നാരകങ്ങൾ
വർഗ്ഗം:സിട്രസ്
ഹിന്ദു അൺഡിവൈഡഡ് ഫാമിലി

ഒരേ വീട്ടിൽ താമസിക്കുന്ന അവിഭക്ത ഹിന്ദു കുടുംബത്തെ സൂചിപ്പിക്കാനായി **ഹിന്ദു അൺഡിവൈഡഡ് ഫാമിലി** (HUF) എന്ന സംജ്ഞ ഉപയോഗിക്കുന്നു. ഒരേ കൂട്ടുകുടുംബമായി തലമുറകളായി താമസിച്ചുവരുന്നവരെയാണ് ഇത്തരത്തിൽ കണക്കാക്കുന്നത്. 1961-ലെ ആദായനികുതി നിയമപ്രകാരം ഒരു വ്യക്തിയായാണ് ഒരു യൂണിറ്റ് ('HUF') കണക്കാക്കപ്പെടുന്നത്. കേരളത്തിലൊഴികെ ഇന്ത്യയൊട്ടുക്കും നിയമപരിഗണന ലഭിക്കുന്ന ഒരു അസ്ഥിത്വമാണ് HUF. ഹിന്ദുക്കളെ കൂടാതെ ബുദ്ധമതക്കാർ, ജൈനർ, സിഖുകാർ എന്നിവർക്കും ഇങ്ങനെ HUF രൂപീകരിക്കാൻ കഴിയും. എല്ലാ അംഗങ്ങളുടെയും സമ്മതപ്രകാരമല്ലാതെ HUF പിരിച്ചുവിടൽ ദുസ്സാദ്ധ്യമാണ്. നികുതിഭാരം കുറക്കാനായി ഇത്തരം കൂട്ടുകുടുംബ രൂപീകരണത്തിലൂടെ സാധിക്കുന്നതിനാൽ ഇക്കാലത്തും HUF രൂപീകരണം നടന്നുവരുന്നു. ബാങ്കുകളും മറ്റും ഇതിനുള്ള മാർഗനിർദ്ദേശങ്ങൾ തങ്ങളുടെ സൈറ്റുകളിലടക്കം പ്രസിദ്ധീകരിച്ചുവരുന്നു.
## ഘടന
കാലങ്ങളായി ഇന്ത്യയിൽ നിലനിന്നുവന്ന കുടുംബസംവിധാനമാണ് കൂട്ടുകുടുംബം എന്നത്. വിവിധ തലമുറകളിൽ പെട്ട കുടുംബം ഒരുവീട്ടിൽ ഒന്നിച്ചുതാമസിക്കുന്ന സംവിധാനമാണിത്. ഭർത്താവ്, ഭാര്യ, ആണ്മക്കൾ, അവിവാഹിതരായ പെണ്മക്കൾ, ആണ്മക്കളുടെ ഭാര്യമാർ, അവരുടെ മക്കൾ എന്നിവർ ഉൾപ്പെടുന്നതാണ് ഒരു പ്രാഥമിക HUF. ഇത് വളർന്ന് വീണ്ടും വികസിക്കാവുന്നതാണ്. എന്നാൽ അംഗങ്ങളുടെ മരണം ഒരിക്കലും ഈ യൂണിറ്റിന്റെ അസ്ഥിത്വത്തെ ബാധിക്കുന്നില്ല. 

കുടുംബത്തെ നയിക്കുന്ന **<nowiki/>'കർത്താ'<nowiki/>** എന്ന് വിളിക്കപ്പെടുന്ന മുതിർന്ന പുരുഷനാണ്. അദ്ദേഹമാണ് മുഴുവൻ കുടുംബത്തിനും വേണ്ടി സാമ്പത്തികവും സാമൂഹികവുമായ കാര്യങ്ങളിൽ തീരുമാനങ്ങൾ എടുക്കുന്നത്. ഇദ്ദേഹത്തിന്റെ ഭാര്യക്ക് കൂട്ടുകുടുംബത്തിൽ നിർണ്ണായക സ്വാധീനം ചെലുത്തുന്നു. കുടുംബത്തിലെ മറ്റ് അംഗങ്ങൾ ' **കോപാർസെനർമാർ**' എന്നറിയപ്പെടുന്നു. കുടുംബത്തിലെ മൊത്തം വരുമാനം ഒരു പൊതുഫണ്ടിൽ എത്തുകയും, കർത്തായുടെ നേതൃത്വത്തിൽ ആവശ്യാനുസാരം അംഗങ്ങൾക്കിടയിൽ വീതിക്കപ്പെടുകയും ചെയ്യുന്നു. ഇന്ത്യയിൽ നടന്ന നഗരവൽക്കരണം, സാമ്പത്തിക വികസനം എന്നിവയൊക്കെ കാരണമായി അണുകുടുംബങ്ങൾ വ്യാപിച്ചതോടെ കൂട്ടുകുടുംബങ്ങളിലെ അംഗങ്ങളുടെ എണ്ണം കുറഞ്ഞുകൊണ്ട് വന്നു.

ഹിന്ദു അവിഭക്ത കുടുംബം അല്ലെങ്കിൽ HUF എന്നത് ഹിന്ദു വിവാഹ നിയമവുമായി ബന്ധപ്പെട്ട നിയമപരമായ പദമാണ്. 2005 മുതൽ HUF-ലെ സ്ത്രീ അംഗങ്ങൾക്ക് എച്ച്‌യുഎഫിലെ സ്വത്തിന്റെ ഓഹരി അവകാശവും നൽകിയിട്ടുണ്ട്. അതുവരെ HUF-ലെ പുരുഷ അംഗങ്ങൾക്ക് മാത്രമേ ഓഹരി ലഭിച്ചിരുന്നുള്ളൂ. സ്തീകൾ വിവാഹിതരായി മാറിയാൽ കുടുംബ സ്വത്ത് വിഹിതം ലഭിക്കുകയില്ല. 

2016-ൽ കോടതി വിധി വരുന്നത് വരെ സ്ത്രീകൾക്ക് കർത്താ പദവിക്ക് അർഹതയുണ്ടായിരുന്നില്ല. വിധി വന്നതോടെ കുടുംബത്തിലെ മുതിർന്ന സ്ത്രീക്ക് കർത്താ ആകാൻ സാധിക്കും. എന്നാൽ ഇപ്പോഴും ആദായനികുതി നിയമപ്രകാരം സ്ത്രീ കർത്താ ആയിട്ടുള്ള HUF-ന് ഇളവുകൾ ലഭിക്കുകയില്ല. 
## അവലംബം
ഷോൺ പാർക്കർ

**ഷോൺ പാർക്കർ** (ജനനം ഡിസംബർ 3, 1979) ഒരു അമേരിക്കൻ സംരംഭകനും നിക്ഷേപകനും ആണ്. നാപ്‌സ്റ്ററിന്റെ സഹസ്ഥാപകൻ സോഷ്യൽ നെറ്റ്‌വർക്കിംഗ് വെബ്‌സൈറ്റായ ഫേസ്‌ബുക്കിന്റെ ആദ്യ പ്രസിഡണ്ട് എന്നീ നിലയിൽ അദ്ദേഹം ശ്രദ്ധേയനാണ്. ലൈഫ് സയൻസസ്, ആഗോള പൊതുജനാരോഗ്യം എന്നിവയിൽ ശ്രദ്ധ കേന്ദ്രീകരിക്കുന്ന പാർക്കർ ഫൗണ്ടേഷന്റെ സ്ഥാപകനും ചെയർമാനുമാണ് അദ്ദേഹം. ഫോബ്‌സിന്റെ 2022-ലെ ശതകോടീശ്വരൻമാരുടെ പട്ടികയിൽ, 2.8 ബില്യൺ യുഎസ് ഡോളറിന്റെ ആസ്തിയോടെ അദ്ദേഹം 1,096-ാം സ്ഥാനത്താണ്. 

## അവലംബം

വർഗ്ഗം:അമേരിക്കൻ ശതകോടീശ്വരന്മാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1979-ൽ ജനിച്ചവർ
മെറ്റാ പ്ലാറ്റ്ഫോമുകൾ

**Meta Platforms, Inc.**,   മുമ്പ് **Facebook, Inc.**, **TheFacebook, Inc.**,  എന്ന് പേരിട്ടിരുന്നത് കാലിഫോർണിയയിലെ മെൻലോ പാർക്ക് ആസ്ഥാനമായുള്ള ഒരു അമേരിക്കൻ ബഹുരാഷ്ട്ര സാങ്കേതിക കൂട്ടായ്മയാണ് . ഫേസ്ബുക്ക്, ഇൻസ്റ്റാഗ്രാം, ത്രെഡുകൾ, വാട്ട്‌സ്ആപ്പ് എന്നിവയും മറ്റ് ഉൽപ്പന്നങ്ങളും സേവനങ്ങളും കമ്പനി സ്വന്തമാക്കി പ്രവർത്തിക്കുന്നു.  ലോകത്തിലെ ഏറ്റവും മൂല്യമേറിയ കമ്പനികളിൽ ഒന്നാണ് മെറ്റാ, യുണൈറ്റഡ് സ്റ്റേറ്റ്സിലെ ഏറ്റവും വലിയ പത്ത് പൊതു വ്യാപാര സ്ഥാപനങ്ങളിലൊന്നാണ്.  ഗൂഗിൾ മാതൃ കമ്പനിയായ ആൽഫബെറ്റ്, ആമസോൺ, ആപ്പിൾ, മൈക്രോസോഫ്റ്റ് എന്നിവയ്‌ക്കൊപ്പം വലിയ അഞ്ച് അമേരിക്കൻ വിവര സാങ്കേതിക കമ്പനികളിൽ ഒന്നായി ഇത് കണക്കാക്കപ്പെടുന്നു.

ഫേസ്ബുക്ക്, ഇൻസ്റ്റാഗ്രാം, ത്രെഡുകൾ, വാട്ട്‌സ്ആപ്പ് എന്നിവയ്‌ക്ക് പുറമേ മെറ്റ ഒക്കുലസ് (അതിന് റിയാലിറ്റി ലാബ്‌സ് എന്ന് പുനർനാമകരണം ചെയ്തു), മാപ്പില്ലറി, സിടിആർഎൽ-ലാബ്‌സ്, കസ്റ്റോമർ എന്നിവയും ഏറ്റെടുത്തു. കൂടാതെ ജിയോ പ്ലാറ്റ്‌ഫോമുകളിൽ 9.99% ഓഹരിയുമുണ്ട്. നിർത്തലാക്കപ്പെട്ട മെറ്റാ പോർട്ടൽ സ്മാർട്ട് ഡിസ്പ്ലേസ് ലൈൻ പോലെയുള്ള നോൺ-വിആർ ഹാർഡ്‌വെയറിലേക്ക് കമ്പനി കൂടുതൽ ശ്രമിച്ചു. കൂടാതെ സ്മാർട്ട് ഗ്ലാസുകളുടെ റേ-ബാൻ സ്റ്റോറീസ് സീരീസിലൂടെ ഇപ്പോൾ ലക്സോട്ടിക്കയുമായി പങ്കാളിത്തമുണ്ട്.   ഹാർഡ്‌വെയറിനായുള്ള ശ്രമങ്ങൾക്കിടയിലും കമ്പനി ഇപ്പോഴും അതിന്റെ വരുമാനത്തിന്റെ ഭൂരിഭാഗത്തിനും പരസ്യത്തെ ആശ്രയിക്കുന്നു. ഇത് 2022 ൽ അതിന്റെ 
ആകെ വരുമാനത്തിന്റെ 97.5 ശതമാനമാണ്. 

മെറ്റാവേസ് നിർമ്മിക്കുന്നതിൽ ശ്രദ്ധ കേന്ദ്രീകരിക്കുന്നതിന് 2021 ഒക്‌ടോബർ 28-ന് Facebook-ന്റെ മാതൃസ്ഥാപനം അതിന്റെ പേര് Facebook, Inc. എന്നതിൽ നിന്ന് Meta Platforms Inc. എന്നാക്കി മാറ്റി.  മെറ്റായുടെ അഭിപ്രായത്തിൽ കമ്പനിയുടെ എല്ലാ ഉൽപ്പന്നങ്ങളെയും സേവനങ്ങളെയും ബന്ധിപ്പിക്കുന്ന സംയോജിത അന്തരീക്ഷത്തെയാണ് "മെറ്റാവേസ്" എന്ന പദം സൂചിപ്പിക്കുന്നത്.   

## അവലംബം
മെറ്റാവർസ്

സയൻസ് ഫിക്ഷനിൽ, വെർച്വൽ റിയാലിറ്റി (വിആർ), ഓഗ്മെന്റഡ് റിയാലിറ്റി (എആർ) ഹെഡ്‌സെറ്റുകൾ എന്നിവ ഉപയോഗിച്ച് സുഗമമാക്കുന്ന, സാർവത്രികവും ആഴത്തിലുള്ളതുമായ വെർച്വൽ ലോകമെന്ന നിലയിൽ ഇന്റർനെറ്റിന്റെ സാങ്കൽപ്പിക ആവർത്തനമാണ് " **മെറ്റാവേർസ്** ".   സംഭാഷണ പ്രയോഗത്തിൽ, സാമൂഹികവും സാമ്പത്തികവുമായ ബന്ധത്തിൽ ശ്രദ്ധ കേന്ദ്രീകരിക്കുന്ന 3D വെർച്വൽ ലോകങ്ങളുടെ ഒരു ശൃംഖലയാണ് "മെറ്റാവേസ്".    

"മെറ്റാവേഴ്സ്" എന്ന പദം 1992 ലെ സയൻസ് ഫിക്ഷൻ നോവലായ *സ്നോ ക്രാഷിൽ* നിന്ന് " മെറ്റാ ", " യൂണിവേഴ്സ് " എന്നിവയുടെ ഒരു പോർട്ട്മാന്റോ എന്ന നിലയിലാണ് ഉത്ഭവിച്ചത്.   നിമജ്ജനത്തിനുള്ള വർദ്ധിച്ചുവരുന്ന ആവശ്യങ്ങൾ കാരണം മെറ്റാവേർസ് വികസനം വിർച്വൽ റിയാലിറ്റി സാങ്കേതികവിദ്യയുടെ പുരോഗതിയുമായി ബന്ധപ്പെട്ടിരിക്കുന്നു.    ഇന്റർനെറ്റിന്റെ വികേന്ദ്രീകൃത ആവർത്തനത്തിനുള്ള ആശയമായ Web3,   മെറ്റാവേർസ് വികസനത്തിലുള്ള സമീപകാല താൽപ്പര്യത്തെ സ്വാധീനിച്ചിട്ടുണ്ട്. പബ്ലിക് റിലേഷൻസ് ആവശ്യങ്ങൾക്കായുള്ള വിവിധ അനുബന്ധ സാങ്കേതിക വിദ്യകളുടെയും പ്രോജക്റ്റുകളുടെയും വികസന പുരോഗതിയെ പെരുപ്പിച്ചു കാണിക്കാൻ *Web3* ഉം മെറ്റാവേഴ്സ്  ഉം buzzwords   ആയി ഉപയോഗിക്കുന്നു.  സോഷ്യൽ മീഡിയയും വീഡിയോ ഗെയിം വ്യവസായങ്ങളും മൊത്തത്തിൽ അഭിമുകീകരിക്കുന്ന വെല്ലുവിളികൾ ആയ വിവര സ്വകാര്യത, ഉപയോക്തൃ ആസക്തി, ഉപയോക്തൃ സുരക്ഷ എന്നിവ മെറ്റാവേഴ്സിൽ നിന്ന് ഉടലെടുക്കുന്നവയാണ്. 

## അവലംബം
അൺചാർട്ടഡ് (ചലച്ചിത്രം)

Naughty Dog വികസിപ്പിച്ചെടുത്ത സോണി ഇന്ററാക്ടീവ് എന്റർടെയ്ൻമെന്റ് പ്രസിദ്ധീകരിച്ച അതേ പേരിലുള്ള വീഡിയോ ഗെയിം ഫ്രാഞ്ചൈസിയെ അടിസ്ഥാനമാക്കി Rafe Lee Judkins, Art Marcum, Matt Holloway എന്നിവരുടെ തിരക്കഥയിൽ നിന്ന് റൂബൻ ഫ്ലീഷർ സംവിധാനം ചെയ്ത 2022 ലെ അമേരിക്കൻ ആക്ഷൻ-അഡ്വഞ്ചർ ചിത്രമാണ് ***അൺചാർട്ടഡ്*** . നഥാൻ ഡ്രേക്കായി ടോം ഹോളണ്ടും വിക്ടർ സള്ളിവനായി മാർക്ക് വാൾബെർഗും ഈ ചലച്ചിത്രത്തിൽ അഭിനയിക്കുന്നു. സോഫിയ അലി, ടാറ്റി ഗബ്രിയേൽ, അന്റോണിയോ ബന്ദേരാസ് എന്നിവർ സഹകഥാപാത്രങ്ങളെ ഈ ചലച്ചിത്രത്തിൽ അവതരിപ്പിക്കുന്നു. മഗല്ലൻ പര്യവേഷണത്തിലെ കെട്ടുകഥ കണ്ടെത്തുന്നതിനായി അഴിമതിക്കാരനായ ശതകോടീശ്വരൻ സാന്റിയാഗോ മൊങ്കാഡയ്ക്കും (ബാൻഡേരാസ്) കൂലിപ്പടയാളിയായ ജോ ബ്രാഡോക്കും (ഗബ്രിയേൽ) എതിരെയുള്ള മത്സരത്തിൽ ഡ്രേക്കിനെ സള്ളിവൻ റിക്രൂട്ട് ചെയ്യുന്നു.

വീഡിയോ ഗെയിം ഫ്രാഞ്ചൈസിയുടെ ഫിലിം അഡാപ്റ്റേഷൻ വികസിപ്പിക്കുന്നതിനായി സോണി പിക്‌ചേഴ്‌സുമായി ചേർന്ന് പ്രവർത്തിക്കുമെന്ന് നിർമ്മാതാവ് അവി അരാദ് പ്രസ്താവിച്ചതോടെ ചിത്രം 2008-ൽ വികസനത്തിലേക്ക് പ്രവേശിച്ചു. വിവിധ സംവിധായകരും തിരക്കഥാകൃത്തുക്കളും പ്രധാന അഭിനേതാക്കളും വിവിധ പോയിന്റുകളിൽ ഘടിപ്പിച്ചിട്ടുള്ള വികസന നരകത്തിലായിരുന്നു അത്. ചലച്ചിത്ര നിർമ്മാതാക്കളായ ഡേവിഡ് ഒ. റസ്സൽ, നീൽ ബർഗർ, സേത്ത് ഗോർഡൻ, ഡാൻ ട്രാച്ചെൻബെർഗ്, ഷോൺ ലെവി, ട്രാവിസ് നൈറ്റ് എന്നിവർ ആദ്യം സംവിധാനം ചെയ്യാൻ കരാറിൽ  ഒപ്പുവച്ചു. അതേസമയം വാൽബെർഗ് ഡ്രേക്കിനെ ആദ്യകാല വികസനത്തിൽ അവതരിപ്പിക്കാൻ തീരുമാനിച്ചു. 2017 മെയ് മാസത്തിൽ ഹോളണ്ടിനെ ഡ്രേക്ക് ആയി തിരഞ്ഞെടുത്തു. 2020 ന്റെ തുടക്കത്തിൽ ഫ്ലെഷറിനെ ഡയറക്ടറായി നിയമിച്ചു. 2020 മാർച്ചിൽ ചിത്രീകരണം ആരംഭിച്ചെങ്കിലും കൊവിഡ്-19 പാൻഡെമിക് മൂലം നിർത്തിവച്ചു. ബോസ്റ്റൺ, ബാഴ്‌സലോണ, ന്യൂയോർക്ക് സിറ്റി, കിയംബ എന്നിവയുൾപ്പെടെയുള്ള സ്ഥലങ്ങളിൽ ഇതിന്റെ ചിത്രീകരണം  ജൂലൈയിൽ പുനരാരംഭിക്കുകയും ഒക്ടോബറിൽ പൂർത്തിയാക്കുകയും ചെയ്തു.

2020 ഡിസംബർ 18-ന് റിലീസ് ചെയ്യാനിരുന്ന സിനിമ കോവിഡ്-19 പാൻഡെമിക് കാരണം റിലീസ് ചെയ്യാൻ വലിയ കാലതാമസം നേരിട്ടു. ഈ ചിത്രം  ഒടുവിൽ 2022 ഫെബ്രുവരി 7-ന് ബാഴ്‌സലോണയിലെ കൊളീസിയത്തിൽ പ്രീമിയർ ചെയ്തു. ഫെബ്രുവരി 18-ന് സോണി പിക്‌ചേഴ്‌സ് റിലീസ് ചെയ്ത് യുണൈറ്റഡ് സ്റ്റേറ്റ്സിൽ തിയറ്ററുകളിൽ റിലീസ് ചെയ്തു. മറ്റ് ആക്ഷൻ-സാഹസിക ചിത്രങ്ങളെ അപേക്ഷിച്ച് നിരൂപകരിൽ നിന്ന് ഈ ചിത്രത്തിന് സമ്മിശ്ര അവലോകനങ്ങൾ ലഭിച്ചു. എന്നാൽ ആക്ഷൻ സീക്വൻസുകൾ പ്രശംസിക്കപ്പെട്ടു. ഹോളണ്ടിന്റെയും വാൾബെർഗിന്റെയും പ്രകടനങ്ങളോടുള്ള വിമർശനാത്മക പ്രതികരണം ധ്രുവീകരിക്കപ്പെട്ടു. ഈ ചിത്രം ലോകമെമ്പാടുമായി $401.7 മില്യൺ നേടി. എക്കാലത്തെയും ഉയർന്ന വരുമാനമുള്ള ആറാമത്തെ വീഡിയോ ഗെയിം ചലച്ചിത്രമായി ഇത് മാറി.

## അവലംബം

വർഗ്ഗം:2022-ൽ പുറത്തിറങ്ങിയ ചലച്ചിത്രങ്ങൾ
ആണവായുധങ്ങളുടെ ചരിത്രം

ന്യൂക്ലിയർ ഫിഷൻ അല്ലെങ്കിൽ ഫിഷൻ, ഫ്യൂഷൻ പ്രതികരണങ്ങൾ എന്നിവയുടെ സംയോജനത്തിൽ നിന്ന് ആണവായുധങ്ങൾക്ക് വലിയ വിനാശകരമായ ശക്തിയുണ്ട്. 1930-കളിൽ ഉണ്ടാക്കിയ പ്രധാന ശാസ്ത്ര മുന്നേറ്റങ്ങളെ അടിസ്ഥാനമാക്കി, യുണൈറ്റഡ് സ്റ്റേറ്റ്സ്, യുണൈറ്റഡ് കിംഗ്ഡം, കാനഡ, ഫ്രാൻസ് എന്നിവ രണ്ടാം ലോകമഹായുദ്ധസമയത്ത് സഹകരിച്ച്, മാൻഹട്ടൻ പദ്ധതി എന്ന് വിളിക്കപ്പെടുന്ന, ആണവ വിഘടനം ഉപയോഗിച്ച് ഒരു ആയുധം നിർമ്മിക്കാൻ തുടങ്ങി, അണുബോംബ് എന്നും പറയപ്പെടുന്നു. .  1945 ഓഗസ്റ്റിൽ, ഹിരോഷിമയിലെയും നാഗസാക്കിയിലെയും അണുബോംബ് സ്ഫോടനങ്ങൾ ജപ്പാനെതിരെ ആ യുദ്ധത്തിന്റെ അവസാനത്തിൽ അമേരിക്ക നടത്തി. ശത്രുതയിൽ ആണവായുധങ്ങളുടെ ഒരേയൊരു ഉപയോഗമായി ഇന്നുവരെ നിലകൊള്ളുന്നു. സോവിയറ്റ് യൂണിയൻ അവരുടെ സ്വന്തം അണുബോംബ് പ്രോജക്റ്റ് ഉപയോഗിച്ച് താമസിയാതെ വികസനം ആരംഭിച്ചു, അധികം താമസിയാതെ, ഇരു രാജ്യങ്ങളും ഹൈഡ്രജൻ ബോംബുകൾ എന്നറിയപ്പെടുന്ന കൂടുതൽ ശക്തമായ ഫ്യൂഷൻ ആയുധങ്ങൾ വികസിപ്പിക്കുകയായിരുന്നു. ബ്രിട്ടനും ഫ്രാൻസും 1950-കളിൽ സ്വന്തം സംവിധാനങ്ങൾ നിർമ്മിച്ചു, അതിനുശേഷം ദശാബ്ദങ്ങളിൽ ആണവ ശേഷിയുള്ള രാജ്യങ്ങളുടെ എണ്ണം ക്രമേണ വർദ്ധിച്ചു.

## Bibliography

*
* table of contents
*
*

; The first nuclear programs

*
*
*
*
* (Smyth Report) [2]
*
*

; Nuclear weapons and energy in culture

*
*

; Nuclear arsenals and capabilities

*
* (table of contents)
*

; Second nuclear age

*
*

## Further reading

* "Presidency in the Nuclear Age", conference and forum at the JFK Library, Boston, October 12, 2009. Four panels: "The Race to Build the Bomb and the Decision to Use It", "Cuban Missile Crisis and the First Nuclear Test Ban Treaty", "The Cold War and the Nuclear Arms Race" and "Nuclear Weapons, Terrorism and the Presidency".

## അവലംബം

വർഗ്ഗം:ആണവായുധം
നടാഷ ലിയോൺ

**നടാഷ ബിയാങ്ക ലിയോൺ** **ബ്രൗൺസ്റ്റൈൻ** ( ;ജനനം, ഏപ്രിൽ 4, 1979) ഒരു അമേരിക്കൻ നടിയും ചലച്ചിത്ര നിർമ്മാതാവുമാണ്. നെറ്റ്ഫ്ലിക്സ് കോമഡി-നാടകീയ പരമ്പരയായ *ഓറഞ്ച് ഈസ് ദ ന്യൂ ബ്ലാക്ക്* (2013-2019) ൽ നിക്കി നിക്കോൾസ് എന്ന കഥാപാത്രത്തെ അവതരിപ്പിച്ചതിൻറെ പേരിൽ ശ്രദ്ധിക്കപ്പെട്ട അവർക്ക്, ഇതിന് മികച്ച അതിഥി നടിക്കുള്ള എമ്മി അവാർഡ് നാമനിർദ്ദേശം ലഭിച്ചു. അതുപോലെതന്നെ  അവർ നിർമ്മാണവും രചനയും  സംവിധാനവും നിർവ്വഹിച്ച *റഷ്യൻ ഡോൾ* (2019-നിലവിൽ) എന്ന നെറ്റ്ഫ്ലിക്സ് പരമ്പരയിലെ നാദിയ വുൾവോക്കോവിനെ അവതരിപ്പിച്ചതിൻറെ പേരിലും അവർ അറിയപ്പെടുന്നു. ഇതിന്, ഒരു കോമഡി പരമ്പരയിലെ മികച്ച നടി ഉൾപ്പെടെ മൂന്ന് എമ്മി അവാർഡ് നാമനിർദ്ദേശങ്ങൾ ലിയോണിന് ലഭിച്ചു.  2023 മുതൽ, പീക്കോക്ക് ടിവിയുടെ മിസ്റ്ററി പരമ്പരയായ *പോക്കർ ഫേസിൽ* അവർ അഭിനയിച്ചു. 2023-ൽ ടൈം മാഗസിൻ ലോകത്തെ ഏറ്റവും സ്വാധീനമുള്ള 100 വ്യക്തികളിൽ ഒരാളായി ലിയോണിനെ തിരഞ്ഞെടുത്തു.

## അവലംബം
കരോൾ ലിൻലി

**കരോൾ ലിൻലി** (ജനനം കരോൾ ആൻ ജോൺസ്; ഫെബ്രുവരി 13, 1942 - സെപ്റ്റംബർ 3, 2019) *ബ്ലൂ ഡെനിം* (1959), *ദി പോസിഡോൺ അഡ്വഞ്ചർ* (1972) എന്നീ ചിത്രങ്ങളിലെ വേഷങ്ങൾ അവതരിപ്പിച്ച് പേരുകേട്ട ഒരു അമേരിക്കൻ നടിയാണ്.

## ആദ്യകാല ജീവിതം
1942 ഫെബ്രുവരി 13 ന് ന്യൂയോർക്ക് സിറ്റിയിലെ മാൻാഹട്ടനിൽ ഫ്രാൻസിസ് (മുമ്പ്, ഫെൽച്ച്) സിറിൽ ജോൺസ് ദമ്പതികളുടെ മകളായി കരോൾ ആൻ ജോൺസ് ലിൻലി എന്ന പേരിൽ ജനിച്ചു. പിതാവ് ഐറിഷ് വംശജനും മാതാവ്അ ന്യൂ ഇംഗ്ലണ്ട് സ്വദേശിയായ, ഇംഗ്ലീഷ്, സ്കോട്ടിഷ്, വെൽഷ്, ജർമ്മൻ വംശജയുമായിരുന്നു. കുട്ടിക്കാലത്തുതന്നെ അവർ നൃത്തം അഭ്യസിച്ചു. ലിൻലിയുടെ മാതാപിതാക്കൾ അവർ കുട്ടിയായിരുന്നപ്പോൾ തന്നെ വിവാഹമോചനം നേടിയതിനാൽ മോഡലിംഗിൽ നിന്നുള്ള വരുമാനം കുടുംബം പുലർത്താൻ പര്യാപ്തമാകുന്നതുവരെ മാതാവ് ഒരു പരിചാരികയായി ജോലി ചെയ്തു.

ആദ്യമായി ഒരു പ്രാദേശിക ടെലിവിഷൻ ഷോയിൽ പ്രത്യക്ഷപ്പെട്ട ലിൻലി, 14 വയസ്സുള്ളപ്പോൾ ഒരു ബാല മോഡലായി കരാർ ഒപ്പുവച്ചു. തുടർന്ന് തത്സമയ ടിവി ഷോകളായ *ഗുഡ്‌ഇയർ ടെലിവിഷൻ പ്ലേഹൗസ്*, *ആൽഫ്രഡ് ഹിച്ച്‌കോക്ക് പ്രസന്റ്‌സ്*, *ഡേഞ്ചർ റൂട്ട്* എന്നിവയിൽ പ്രത്യക്ഷപ്പെട്ടു. കരോലിൻ ലീ എന്ന പേരിൽ ഒരു ബാല  മോഡലായി അവർ തന്റെ കരിയർ ആരംഭിച്ചു. 1957 ഏപ്രിൽ 22-ന് 15-ാം വയസ്സിൽ "കരോൾ ലിൻലി, 15 വയസ്, തിരക്കുള്ള ഒരു കരിയർ ഗേൾ" എന്ന് തിരിച്ചറിയപ്പെട്ട് അവർ ലൈഫ് മാഗസിൻറെ കവറിൽ പേജിൽ പ്രത്യക്ഷപ്പെട്ടു. അവർ അഭിനയിക്കാൻ തുടങ്ങിയപ്പോൾ മറ്റൊരു ബാലതാരമായ കരോലിൻ ലീ (ജനനം കരോളിൻ കോപ്പ്, 1935) അഭിനേതാക്കളുടെ ഇക്വിറ്റി യൂണിയനിൽ ഇതിനകം സമാനമായ പേര് രജിസ്റ്റർ ചെയ്തിട്ടുണ്ടെന്ന്  കണ്ടെത്തി. അതിനാൽ കരോളിന്റെ അവസാന അക്ഷരം ലീയുമായി ലയിപ്പിച്ച് ലിൻലി എന്നാക്കി അവർ തൻറെ പേര് പരിഷ്‌ക്കരിച്ചു.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
ഐഡ ലുപിനോ

**ഐഡ ലുപിനോ** (4 ഫെബ്രുവരി 1918 - 3 ഓഗസ്റ്റ് 1995) ഒരു ബ്രിട്ടീഷ് നടിയും സംവിധായികയും എഴുത്തുകാരിയും നിർമ്മാതാവുമായിരുന്നു. 48 വർഷത്തെ തൻറെ കരിയറിൽ, അവർ 59 സിനിമകളിൽ അഭിനയിക്കുകയും എട്ട് സിനിമകൾ സംവിധാനം ചെയ്യുകയും ചെയ്തു. പ്രാഥമികമായി യു.എസിൽ ജോലി ചെയ്ത അവർക്ക് അവിടെ 1948 ൽ പൗരത്വം ലഭിച്ചു. 1950-കളിൽ ഹോളിവുഡ് സ്റ്റുഡിയോ വ്യവസ്ഥയിൽ പ്രവർത്തിച്ചിരുന്ന ഏറ്റവും പ്രമുഖ വനിതാ സംവിധായികയായി അവർ പരക്കെ കണക്കാക്കപ്പെടുന്നു. അവളുടെ സ്വതന്ത്ര നിർമ്മാണ കമ്പനിയുമായി ചേർന്ന്, നിരവധി സാമൂഹിക-സന്ദേശ സിനിമകൾ സഹ-രചനയും സഹ-നിർമ്മാണവും നടത്തി, 1953-ൽ ദി ഹിച്ച്-ഹൈക്കർ എന്ന സിനിമ സംവിധനാനം ചെയ്തുകൊണ്ട് ഇത്തരം ത്രില്ലർ സിനിമകൾ സംവിധാനം ചെയ്യുന്ന ആദ്യ വനിതയായി. 

അവർ സംവിധാനം നിർവ്വഹിച്ച ചിത്രങ്ങളിൽ ഏറ്റവും അറിയപ്പെടുന്നവ ഒരു രോഗിയായ സംവിധായകന്റെ ചിത്രം ഏറ്റെടുത്ത് സംവിധാനച്ചുമതല നിർവ്വഹിച്ചശേഷം അതിൻറെ ക്രെഡിറ്റ് നിരസിച്ച, അവിവാഹിതയുടെ ഗർഭധാരണത്തെക്കുറിച്ചുള്ള *നോട്ട് വാണ്ടഡ്* (1949), പോളിയോ തളർത്തുന്ന സ്വന്തം അനുഭവങ്ങളെ അടിസ്ഥാനമാക്കിയുള്ള *നെവർ ഫിയർ* (1950), ബലാത്സംഗത്തെക്കുറിച്ചുള്ള ആദ്യ സിനിമകളിൽ ഒന്നായ *ഔട്രേജ്* (1950), *1001 മൂവീസ് യു മസ്റ്റ് സീ ബിഫോർ യു ഡൈ* എന്ന പുസ്തകത്തിൽ പേര് രേഖപ്പെടുത്തിയിട്ടുള്ള *ദി* *ബിഗാമിസ്റ്റ്* (1953) ); *ദ ട്രബിൾ വിത്ത് ഏഞ്ചൽസ്* (1966) എന്നിവയാണ്.

## അവലംബം
സ്റ്റീവ് ചെൻ

**സ്റ്റീവ് ചെൻ** (ജനനം ഓഗസ്റ്റ് 25, 1978) തായ്‌വാനിൽ ജനിച്ച ഒരു അമേരിക്കൻ ഇന്റർനെറ്റ് സംരംഭകനാണ്. യൂട്യൂബിന്റെ സഹസ്ഥാപകൻ, മുൻ ചീഫ് ടെക്നോളജി ഓഫീസർ എന്നീ നിലകളിൽ അദ്ദേഹം അറിയപ്പെടുന്നു.  
## അവലംബം

## പുറം കണ്ണികൾ

* Steve Chen's YouTube profile
* Steve Chen, the local boy that created YouTube– Taipei Times, October 8, 2006

വർഗ്ഗം:ജീവിച്ചിരിക്കുന്നവർ
വർഗ്ഗം:ഗൂഗിൾ ജീവനക്കാർ
വർഗ്ഗം:1978-ൽ ജനിച്ചവർ
വർഗ്ഗം:Articles containing traditional Chinese-language text
വർഗ്ഗം:Articles containing Chinese-language text
ജാവേദ് കരീം

**ജാവേദ് കരീം** (ജനനം ഒക്ടോബർ 28, 1979) ഒരു ബംഗ്ലാദേശ്, ജർമ്മൻ വംശജനായ ഒരു അമേരിക്കൻ ഇന്റർനെറ്റ് സംരഭകനാണ്. യൂട്യൂബിന്റെ സഹസ്ഥാപകൻ എന്ന നിലയിൽ അദ്ദേഹം അറിയപ്പെടുന്നു. ജാവേദ് അപ്‌ലോഡ് ചെയ്ത യൂട്യൂബിലെ ആദ്യ വീഡിയോ  "മി അറ്റ് ദി സൂ" പ്രശസ്തമാണ്. പേയ്പാലിൽ ജോലി ചെയുന്ന സമയത്തു ചാഡ് ഹർലി, സ്റ്റീവ് ചെൻ എന്നീ സഹപ്രവർത്തകർക്കൊപ്പമാണ് അദ്ദേഹം യൂട്യൂബ് സ്ഥാപിച്ചത്. തത്സമയ ആന്റി ഫ്രോഡ് സിസ്റ്റം ഉൾപ്പെടെ, യൂട്യൂബിന്റെ പല പ്രധാന ഘടകങ്ങളും അദ്ദേഹം രൂപകൽപ്പന ചെയ്‌തു.

## ആദ്യകാലം
1979 ഒക്ടോബർ 28 ന് കിഴക്കൻ ജർമ്മനിയിലെ മെഴ്‌സ്‌ബർഗിൽ ഒരു ബംഗ്ലാദേശി പിതാവിന്റെയും ജർമ്മൻ മാതാവിന്റെയും മകനായി ജാവേദ് കരീം ജനിച്ചു. 3M-ൽ ഗവേഷകനായ ബംഗ്ലാദേശി സ്വദേശി നൈമുൾ കരീം പിതാവും മിനസോട്ട സർവകലാശാലയിലെ ഒരു ജർമ്മൻ ബയോകെമിസ്ട്രി ശാസ്ത്രജ്ഞയായ ക്രിസ്റ്റീൻ മാതാവുമായിരുന്നു. മാതാപിതാക്കളുടെ രണ്ട് ആൺകുട്ടികളിൽ മൂത്തയാളായിരുന്നു അദ്ദേഹം. വംശീയവിവേചനം നേരിട്ടതോടെ ജർമ്മനിയുടെ വിവിധ ഭാഗങ്ങളിലേക്ക് താമസം മാറി നോക്കിയെങ്കിലും 1992-ൽ കുടുംബത്തോടൊപ്പം അമേരിക്കൻ ഐക്യനാടുകളിലെ  മിനസോട്ടയിലുള്ള സെന്റ് പോൾസ് നഗരത്തിലേയ്ക്ക് താമസം മാറുകയായിരുന്നു.

## അവലംബം
വർഗ്ഗം:ജീവിച്ചിരിക്കുന്നവർ
വർഗ്ഗം:ജർമ്മനിയിൽനിന്നും അമേരിക്കൻ ഐക്യനാടുകളിലേക്ക് കുടിയേറിയവർ
വർഗ്ഗം:ജർമ്മൻ കമ്പ്യൂട്ടർ ശാസ്ത്രജ്ഞർ
വർഗ്ഗം:അമേരിക്കൻ മുസ്ലിങ്ങൾ
വർഗ്ഗം:അമേരിക്കൻ കമ്പ്യൂട്ടർ ശാസ്ത്രജ്ഞർ
വർഗ്ഗം:അമേരിക്കൻ കമ്പ്യൂട്ടർ പ്രോഗ്രാമർമാർ
വർഗ്ഗം:1979-ൽ ജനിച്ചവർ
കെവിൻ സിസ്‌ട്രോം

**കെവിൻ സിസ്‌ട്രോം** (ജനനം ഡിസംബർ 30, 1983) ഒരു അമേരിക്കൻ കമ്പ്യൂട്ടർ പ്രോഗ്രാമറും സംരംഭകനുമാണ്. ലോകത്തിലെ ഏറ്റവും വലിയ ഫോട്ടോ പങ്കിടൽ വെബ്‌സൈറ്റായ ഇൻസ്റ്റാഗ്രാമിന്റെ സഹസ്ഥാപകനാണ് അദ്ദേഹം. 

2016-ൽ 40 വയസ്സിന് താഴെയുള്ള അമേരിക്കയിലെ ഏറ്റവും സമ്പന്നരായ സംരംഭകരുടെ പട്ടികയിൽ കെവിൻ സിസ്ട്രോം ഇടം പിടിച്ചു. അദ്ദേഹത്തിന്റെ നേതൃത്വത്തിൽ അതിവേഗം വളരുന്ന ആപ്ലിക്കേഷനായി മാറിയ ഇൻസ്റ്റാഗ്രാം 2012-ൽ 1 ബില്യൺ ഡോളറിന് ഫേസ്ബുക് വാങ്ങി. 2018 സെപ്റ്റംബർ 24-ന് അദ്ദേഹം ഇൻസ്റ്റാഗ്രാം സിഇഒ സ്ഥാനം രാജിവച്ചു. 

## അവലംബം

വർഗ്ഗം:സ്റ്റാൻഫോർഡ് സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:അമേരിക്കൻ ശതകോടീശ്വരന്മാർ
വർഗ്ഗം:ഗൂഗിൾ ജീവനക്കാർ
വർഗ്ഗം:അമേരിക്കൻ കമ്പ്യൂട്ടർ പ്രോഗ്രാമർമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1983-ൽ ജനിച്ചവർ
ഓപ്പൻഹൈമർ (2023 ചലച്ചിത്രം)

ആണവായുധങ്ങൾ വികസിപ്പിക്കാൻ സഹായിച്ച സൈദ്ധാന്തിക ഭൗതികശാസ്ത്രജ്ഞനായ ജെ. റോബർട്ട് ഓപ്പൻഹൈമറുടെ ജീവിതത്തെ അടിസ്ഥാനമാക്കി ക്രിസ്റ്റഫർ നോളൻ എഴുതി, നിർമ്മിച്ച് സംവിധാനം ചെയുന്ന ഹോളിവുഡ് ചലച്ചിത്രമാണ് ഓപ്പൻഹൈമർ. കിലിയൻ മർഫി പ്രധാന കഥാപാത്രത്തെ അവതരിപ്പിക്കുന്ന ചിത്രത്തിൽ എമിലി ബ്ലണ്ട്, മാറ്റ് ഡാമൺ, റോബർട്ട് ഡൗണി ജൂനിയർ തുടങ്ങിയവർ അഭിനയിക്കുന്നു. 

ഓപ്പൺഹൈമർ 2023 ജൂലൈ 11 ന് പാരീസിലെ ലെ ഗ്രാൻഡ് റെക്സിൽ പ്രീമിയർ ചെയ്തു, യുണൈറ്റഡ് കിംഗ്ഡത്തിലും യുണൈറ്റഡ് സ്റ്റേറ്റ്സിലും 2023 ജൂലൈ 21 ന് യൂണിവേഴ്സൽ പിക്ചേഴ്സ് തിയറ്ററുകളിൽ റിലീസ് ചെയ്തു. ബാർബിയ്‌ക്ക് എതിർവശത്തായി റിലീസ് ചെയ്‌ത ഈ ദൃശ്യതീവ്രത ബാർബെൻഹൈമർ എന്നറിയപ്പെട്ടു.

വർഗ്ഗം:പുറത്തിറങ്ങാനിരിക്കുന്ന ചലച്ചിത്രങ്ങൾ
വർഗ്ഗം:യൂണിവേഴ്സൽ പിക്ചേഴ്സിന്റെ ചലച്ചിത്രങ്ങൾ
വർഗ്ഗം:ക്രിസ്റ്റഫർ നോളൻ ചലച്ചിത്രങ്ങൾ
വർഗ്ഗം:CS1 German-language sources (de)
കിർസ്റ്റി ലൂയിസ് അല്ലെയ്

**കിർസ്റ്റി ലൂയിസ് അല്ലെയ്** (ജനുവരി 12, 1951 - ഡിസംബർ 5, 2022) ഒരു അമേരിക്കൻ നടിയായിരുന്നു. എൻ‌ബി‌സി ഹാസ്യപരമ്പര *ചിയേഴ്സിൽ* (1987-1993) റെബേക്ക ഹോവ് എന്ന കഥാപാത്രമായി മുൻനിര വേഷത്തിൽ പ്രത്യക്ഷപ്പെട്ട അവർ അതിന് 1991-ൽ എമ്മി അവാർഡും ഗോൾഡൻ ഗ്ലോബും ലഭിച്ചു. 1997 മുതൽ 2000 വരെ, *വെറോണിക്കാസ് ക്ലോസെറ്റ്* എന്ന ഹാസ്യപരമ്പരയിൽ നായികയായി അഭിനയിച്ച അവർ എമ്മി, ഗോൾഡൻ ഗ്ലോബ് നാമനിർദ്ദേശങ്ങളും നേടി. സിനിമയിൽ, *ലുക്ക് ഹൂ ഈസ് ടോക്കിംഗ്* (1989), അതിന്റെ രണ്ട് തുടർച്ചകളായ *ലുക്ക് ഹൂ ഈസ് ടോക്കിംഗ് ടൂ* (1990), *ലുക്ക് ഹൂ ഈസ് ടോക്കിംഗ് നൗ* (1993) എന്നിവയിലെ മോളി ജെൻസൻ എന്ന കഥാപാത്രത്തിലൂടെയാണ് അവർ കൂടുതൽ അറിയപ്പെടുന്നത്.

## അവലംബം
വർഗ്ഗം:2022-ൽ മരിച്ചവർ
ട്രിനിറ്റി നദി

**ട്രിനിറ്റി നദി** യു.എസ് സംസ്ഥാനമായ ടെക്സസിനുള്ളിൽ പൂർണ്ണമായും നീർത്തടമുള്ള  710-മൈൽ (1,140 കിലോമീറ്റർ) നീളമുള്ള ഒരു നദിയാണ്,  ഇത് റെഡ് നദിക്ക് ഏതാനും മൈലുകൾ തെക്കായി, വടക്കൻ ടെക്സസിൽനിന്ന് ഉത്ഭവിക്കുന്നു. റെഡ് നദിയുടെ തെക്കുഭാഗത്തുള്ള ഉത്തുംഗമായ പാറക്കെട്ടുകളാൽ ഉറവിടങ്ങൾ വേർതിരിക്കപ്പെടുന്നു. തദ്ദേശവാസികൾ നദിയുടെ വടക്കൻ വിഭാഗങ്ങളെ അർക്കിക്കോസ എന്നും തീരത്തോട് ചേർന്നുള്ള ഭാഗങ്ങളെ ഡേകോവ എന്നും വിളിക്കുന്നു. 1687-ൽ ഫ്രഞ്ച് പര്യവേക്ഷകനായിരുന്ന റോബർട്ട് കവെലിയർ ഡി ലാ സാലെ ഇതിന് റിവിയർ ഡെസ് കാനോസ് ("കനോസ് നദി") എന്ന് പേരിട്ടു. 1690-ൽ സ്പാനിഷ് പര്യവേക്ഷകനായിരുന്ന അലോൺസോ ഡി ലിയോൺ മതപരമായ പരാമർശങ്ങളാൽ സ്ഥലങ്ങളെ അനുസ്മരിപ്പിക്കുന്ന സ്പാനിഷ് കത്തോലിക്കാ സമ്പ്രദായ പ്രകാരം നദിക്ക് "ലാ സാന്റിസിമ ട്രിനിഡാഡ്" ("ദ മോസ്റ്റ് ഹോളി ട്രിനിറ്റി") എന്ന് നാമകരണം ചെയ്തു.

## അവലംബം
സ്റ്റെർകുലിയ ലാൻസിഫോളിയ

മാൽവേസീ കുടുംബത്തിലെ സ്റ്റെർക്കുലിയ ജനുസ്സിൽ പെട്ട ഒരു കുറ്റിച്ചെടി/വൃക്ഷയിനമാണ് **സ്റ്റെർകുലിയ ലാൻസിഫോളിയ**.  ഈ ഇനം ബംഗ്ലാദേശ്, NE ഇന്ത്യ, ചൈന, ഇന്തോ-ചൈന എന്നിവിടങ്ങളിൽ കാണപ്പെടുന്നു. കാറ്റലോഗ് ഓഫ് ലൈഫിൽ ഇതിന്റെ ഉപജാതികളൊന്നും പട്ടികപ്പെടുത്തിയിട്ടില്ല..

## അവലംബം




## പുറംകണ്ണികൾ
*
*
*Flora of China: ''Sterculia lanceifolia''

വർഗ്ഗം:ബംഗ്ലാദേശിലെ സസ്യങ്ങൾ
വർഗ്ഗം:ചൈനയിലെ സസ്യജാലം
വർഗ്ഗം:മാൽവേസീ
വർഗ്ഗം:സ്റ്റെർകുലിയ
അനക്കോണ്ട (ചലച്ചിത്ര പരമ്പര)

ഹാൻസ് ബോവർ, ജിം കാഷ്, ജാക്ക് എപ്‌സ് ജൂനിയർ എന്നിവർ ചേർന്ന് സൃഷ്ടിച്ച ഒരു അമേരിക്കൻ ഹൊറർ ചലച്ചിത്ര പരമ്പരയാണ് ***അനക്കോണ്ട*** ( ***അനക്കോണ്ടസ്*** എന്നും അറിയപ്പെടുന്നു) സോണി പിക്‌ചേഴ്‌സ് ഹോം എന്റർടൈൻമെന്റ് നിർമ്മിച്ച് വിതരണം ചെയ്തു, ലൂയിസ് ലോസ സംവിധാനം ചെയ്ത *[[അനക്കോണ്ട (ചലച്ചിത്രം)|അനക്കോണ്ടയിൽ]]* (1997) പരമ്പര ആരംഭിച്ചു, അത് പിന്തുടരുകയും ചെയ്തു. ഡ്വൈറ്റ് ലിറ്റിൽ സംവിധാനം ചെയ്ത *അനക്കോണ്ടസ്: ദി ഹണ്ട് ഫോർ ദ ബ്ലഡ് ഓർക്കിഡ്* (2004), മൂന്ന് ടെലിവിഷൻ തുടർച്ചകൾ, *അനക്കോണ്ട 3: ഓഫ്‌സ്പ്രിംഗ്* (2008), *അനക്കോണ്ടസ്: ട്രെയിൽ ഓഫ് ബ്ലഡ്* (2009), ഇവ രണ്ടും ഡോൺ സംവിധാനം ചെയ്‌തതാണ്. E. FauntLeRoy, and *Lake Placid vs.*എബി സ്റ്റോൺ സംവിധാനം ചെയ്ത *അനക്കോണ്ട* (2015) *ലേക്ക് പ്ലാസിഡ്* ഫിലിം സീരീസിന്റെ ക്രോസ്ഓവർ ആയിരുന്നു. ഓരോ ഗഡുവും ഭീമാകാരമായ നരഭോജി അനക്കോണ്ടകളെയും ജീവികളെ പിടിക്കാനോ നശിപ്പിക്കാനോ ഉള്ള വിവിധ കൂട്ടം ആളുകളുടെ ശ്രമങ്ങളെ ചുറ്റിപ്പറ്റിയാണ്. ബ്ലഡ് ഓർക്കിഡ് എന്നറിയപ്പെടുന്ന സാങ്കൽപ്പിക സസ്യവും വെക്സൽ ഹാൾ ഫാർമസ്യൂട്ടിക്കൽസ് എന്ന കമ്പനിയും സാങ്കൽപ്പിക മർഡോക്ക് കുടുംബവും സിനിമകളിൽ ആവർത്തിച്ച് പരാമർശിക്കപ്പെടുന്നു.

## MusicEdit

### SoundtracksEdit

## അവലംബം
ചാഡ് ഹർലി

**ചാഡ് മെറിഡിത്ത് ഹർലി** (ജനനം ജനുവരി 24, 1977) ഒരു അമേരിക്കൻ ഇന്റർനെറ്റ് സംരഭകനാണ്. അദ്ദേഹം യൂട്യൂബിന്റെ സഹസ്ഥാപകനും മുൻ ചീഫ് എക്സിക്യൂട്ടീവ് ഓഫീസറും ആയിരുന്നു. പേയ്പാലിൽ കൂടെ പ്രവർത്തിച്ചിരുന്ന ജാവേദ് കരീം, സ്റ്റീവ് ചെൻ എന്നിവർക്കൊപ്പം തുടങ്ങിയ യൂട്യൂബ് 2006-ൽ 1.65 ബില്യൺ ഡോളറിന് ഗൂഗിൾ ഏറ്റെടുത്തു. 

യൂട്യൂബിന്റെ ടാഗിംഗ്, വീഡിയോ പങ്കിടൽ എന്നീ കാര്യങ്ങളുടെ പ്രാഥമിക ഉത്തരവാദിത്തം ചാഡ് ഹർലിക്കായിരുന്നു.

###### അവലംബം
വർഗ്ഗം:ജീവിച്ചിരിക്കുന്നവർ
വർഗ്ഗം:ഗൂഗിൾ ജീവനക്കാർ
വർഗ്ഗം:1977-ൽ ജനിച്ചവർ
റീഡ് ഹോഫ്മൻ

**റീഡ് ഗാരറ്റ് ഹോഫ്മൻ** (ജനനം ഓഗസ്റ്റ് 5, 1967) ഒരു അമേരിക്കൻ ഇന്റർനെറ്റ് സംരംഭകനും നിക്ഷേപകനും എഴുത്തുകാരനുമാണ്. ബിസിനസ്സ് അധിഷ്ഠിത സോഷ്യൽ നെറ്റ്‌വർക്കായ ലിങ്ക്ഡ്ഇനിന്റെ സഹസ്ഥാപകനും എക്‌സിക്യൂട്ടീവ് ചെയർമാനുമായിരുന്നു റീഡ് ഹോഫ്മൻ. അദ്ദേഹം നിലവിൽ വെഞ്ച്വർ ക്യാപിറ്റൽ സ്ഥാപനമായ ഗ്രേലോക്ക് പാർട്‌ണേഴ്‌സിന്റെ പങ്കാളിയും ഇൻഫ്ലെക്ഷൻ എഐയുടെ സഹസ്ഥാപകനുമാണ്. 

## അവലംബം

വർഗ്ഗം:സ്റ്റാൻഫോർഡ് സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:അമേരിക്കൻ ശതകോടീശ്വരന്മാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1967-ൽ ജനിച്ചവർ
അനക്കോണ്ടാസ്: ട്രയൽ ഓഫ് ബ്ലഡ്

ക്രിസ്റ്റൽ അലൻ, ലിൻഡൻ ആഷ്‌ബി, ഡാനി മിഡ്‌വിന്റർ, ജോൺ റൈസ്-ഡേവീസ് എന്നിവർ അഭിനയിച്ച ഡോൺ ഇ. ഫോണ്ട്‌ലെറോയ് സംവിധാനം ചെയ്ത് 2009-ൽ പുറത്തിറങ്ങിയ ഒരു അമേരിക്കൻ ഹൊറർ ത്രില്ലർ ടെലിവിഷൻ ചിത്രമാണ് ***അനക്കോണ്ടസ്: ട്രയൽ ഓഫ് ബ്ലഡ്*** ( ***അനക്കോണ്ട 4*** എന്നും അറിയപ്പെടുന്നു). *[[അനക്കോണ്ട 3|അനക്കോണ്ട 3: ഓഫ്‌സ്പ്രിംഗ്]]* (2008) യുടെ തുടർച്ചയും ''അനക്കോണ്ട'' ഫിലിം സീരീസിലെ നാലാമത്തെ ഗഡുവുമാണ് ഈ ചിത്രം. 2009 ഫെബ്രുവരി 28-ന് സയൻസ് ഫിക്ഷൻ ചാനലിൽ ഇത് പ്രദർശിപ്പിച്ചു.

അതിനെ തുടർന്ന് *ലേക്ക് പ്ലാസിഡ് vs.അനക്കോണ്ട* (2015), *ലേക്ക് പ്ലാസിഡ്* ഫ്രാഞ്ചൈസിയുടെ ക്രോസ്ഓവർ തുടർച്ച.

## CastEdit

* Crystal Allen as Dr. Amanda Hayes
* John Rhys-Davies as Peter "J.D." Murdoch
* Linden Ashby as Jackson
* Ana Ularu as Heather
* Emil Hostina as Eugene
* Danny Midwinter as Scott
* Călin Stanciu as Alex
* Anca Androne as Wendy
* Alexandru Potoceanu as Roland / Patrick
* Claudiu Bleont as Armon
* Dan Badarau as Vasile
* Zoltan Butuc as Peter Reysner
* Cristina Teodorescu as Murdoch's Assistant

## അവലംബം
ലേക്ക് പ്ലാസിഡ് വേഴ്സസ് അനക്കോണ്ട

***ലേക്ക് പ്ലാസിഡ് vs. അനക്കോണ്ട*** ബെർക്ക്‌ലി ആൻഡേഴ്‌സൺ രചന നിർവ്വഹിച്ച് എ.ബി. സ്റ്റോൺ സംവിധാനം ചെയ്ത് 2015-ൽ പുറത്തിറങ്ങിയ ഒരു അമേരിക്കൻ കോമഡി ഹൊറർ ടെലിവിഷൻ ചിത്രമാണ്. കോറിൻ നെമെക്, യാൻസി ബട്ട്‌ലർ, റോബർട്ട് ഇംഗ്ലണ്ട് എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത്. സിഫി കേബിൾ ചാനലിലൂടെ 2015 ഏപ്രിൽ 25 ന് ഈ ചിത്രത്തിൻറെ ആദ്യ പ്രദർശനം നടന്നു. അനക്കോണ്ട സിനിമാ പരമ്പരയും &nbsp;ലേക്ക് പ്ലാസിഡ് സിനിമാ പരമ്പരയും &nbsp;തമ്മിലുള്ള ഒരു സംയോജനമായിരുന്ന ഈ ചിത്രം കൂടാതെ, രണ്ട് സിനിമാ പരമ്പരകളിലെയും അഞ്ചാം ഗഡുകൂടിയായിരുന്നു.

## അവലംബം
നവോമി നോവിക്

**നവോമി നോവിക്** (ജനനം 1973) ഊഹക്കച്ചവടത്തിന്റെ ഒരു അമേരിക്കൻ എഴുത്തുകാരിയാണ്. അവർ *ടെമെറെയർ* സീരീസ് (2006-2016), ഡ്രാഗണുകൾ ഉൾപ്പെടുന്ന നെപ്പോളിയൻ യുദ്ധങ്ങളുടെ ഇതര ചരിത്രത്തിനും അവരുടെ*സ്കോളമൻസ്* ഫാന്റസി സീരീസിനും (2020-2022) പേരുകേട്ടതാണ്. അവരുടെ ഒറ്റപ്പെട്ട ഫാന്റസി നോവലുകളായ *അപ്റൂട്ടഡ്* (2015), *സ്പിന്നിംഗ് സിൽവർ* (2018) എന്നിവ യഥാക്രമം പോളിഷ് നാടോടിക്കഥകളിൽ നിന്നും റംപെൽസ്റ്റിൽറ്റ്സ്കിൻ യക്ഷിക്കഥയിൽ നിന്നും പ്രചോദനം ഉൾക്കൊണ്ടവയാണ്. അലക്സ്, ഓഡി, ബ്രിട്ടീഷ് ഫാന്റസി, ലോക്കസ്, മിത്തോപോയിക്, നെബുല അവാർഡുകൾ ഉൾപ്പെടെ നിരവധി അവാർഡുകൾ നോവിക്ക് നേടിയിട്ടുണ്ട്.

## ആദ്യകാല ജീവിതം
ലോംഗ് ഐലൻഡിലെ റോസ്ലിൻ ഹൈറ്റ്സിലാണ് നോവിക് വളർന്നത്. അവർ  രണ്ടാം തലമുറ അമേരിക്കക്കാരിയാണ്; അവരുടെ പിതാവിന്റെ കുടുംബം ലിത്വാനിയൻ ജൂതന്മാരായിരുന്നു, അമ്മയുടെ കുടുംബം പോളിഷ് കത്തോലിക്കരായിരുന്നു .  ചെറുപ്പത്തിൽ തന്നെ വായനയിൽ താൽപ്പര്യം പ്രകടിപ്പിച്ച അവർ ആറാമത്തെ വയസ്സിൽ *[[ദ ലോർഡ് ഓഫ് ദ റിങ്സ്|ലോർഡ് ഓഫ് ദ റിംഗ്സ്]]* വായിക്കുകയും താമസിയാതെ ജെയ്ൻ ഓസ്റ്റണിനോട് സ്നേഹം വളർത്തുകയും ചെയ്തു. 

ബ്രൗൺ യൂണിവേഴ്‌സിറ്റിയിൽ ഇംഗ്ലീഷ് സാഹിത്യത്തിൽ ബിരുദവും കൊളംബിയ യൂണിവേഴ്‌സിറ്റിയിൽ നിന്ന് കമ്പ്യൂട്ടർ സയൻസിൽ ബിരുദാനന്തര ബിരുദവും നേടിയിട്ടുണ്ട്.  *Neverwinter Nights: Shadows of Undrentide എന്ന* കമ്പ്യൂട്ടർ ഗെയിമിന്റെ രൂപകൽപ്പനയിലും വികസനത്തിലും അവർ പങ്കെടുത്തിരുന്നു, ഗെയിം ഡിസൈനിനേക്കാൾ എഴുത്താണ് അവർ ഇഷ്ടപ്പെടുന്നതെന്ന് കണ്ടെത്തുന്നത് വരെ.
## അവലംബം

വർഗ്ഗം:അമേരിക്കൻ എഴുത്തുകാർ
വർഗ്ഗം:1973-ൽ ജനിച്ചവർ
ക്രിസ്റ്റൽ അലൻ

**ക്രിസ്റ്റൽ അലൻ** (ജനനം, 13 ഓഗസ്റ്റ് 1972) ഒരു അമേരിക്കൻ ചലച്ചിത്ര-ടെലിവിഷൻ നടിയാണ്.

## ജീവിതരേഖ
കാനഡയിലെ ആൽബർട്ട സ്വദേശിയാണ് അലൻ. *സെക്‌സ് ആൻഡ് ദി സിറ്റി*, *എഡ്*, *ദി സോപ്രാനോസ്*, *ബോസ്റ്റൺ ലീഗൽ*, *സ്റ്റാർ ട്രെക്ക്: എന്റർപ്രൈസ്*, *JAG*, *ഡെസ്പറേറ്റ് ഹൗസ്‌വൈവ്‌സ്* തുടങ്ങിയ ടിവി പരമ്പരകളുടെ എപ്പിസോഡുകളിൽ ഉൾപ്പെടെ അതിഥി താര പ്രധാനമായ വേഷങ്ങളിലും നായകാ വേഷങ്ങളിലും അഭിനയിക്കുകയും ഒരു നടിയാണ് അവർ. ടിക് ടാക് മിന്റ്‌സ്, നിസാൻ, അൽമായ് എന്നിവയുടെ പരസ്യങ്ങൾ ഉൾപ്പെടെ നിരവധി ടെലിവിഷൻ പരസ്യങ്ങളിലും അവർ പ്രത്യക്ഷപ്പെട്ടിട്ടുണ്ട്. ഹാൾമാർക്ക് ചാനൽ ഒറിജിനൽ സിനിമയായ *ഫാലിംഗ് ഇൻ ലവ് വിത്ത് ദ ഗേൾ നെക്സ്റ്റ് ഡോറിൽ* അഭിനയിച്ചു. 2020-ൽ ബിവേർ ഓഫ് മദർ എന്ന ചിത്രത്തിലെഅവിവാഹിതരായ അമ്മമാരിൽ ഒരാളായി അവൾ അഭിനയിച്ചു.

## അവലംബം
ഡേവിഡ് ഹാസൽഹോഫ്

**ഡേവിഡ് മൈക്കൽ ഹാസൽഹോഫ്** (ജനനം: ജൂലൈ 17, 1952), "ദി ഹോഫ്" എന്ന അപരനാമത്തിൽ അറിയപ്പെടുന്ന ഒരു അമേരിക്കൻ നടനും ഗായകനും ടെലിവിഷൻ വ്യക്തിത്വവുമാണ്. ടിവിയിൽ ഏറ്റവുമധികം ആളുകൾ വീക്ഷിച്ച മനുഷ്യൻ എന്ന ഗിന്നസ് വേൾഡ് റെക്കോർഡ് അദ്ദേഹം സ്വന്തമാക്കി.

## അവലംബം
എലിസ ഡൊനോവൻ

**ലിസ അഡലിൻ ഡോണോവൻ** (ജനനം ഫെബ്രുവരി 3, 1971) പ്രൊഫഷണലായി എലിസ ഡൊനോവൻ എന്നറിയപ്പെടുന്ന ഒരു അമേരിക്കൻ നടിയാണ്. 1995 ൽ പുറത്തിറങ്ങിയ കൗമാര ഹാസ്യ ചിത്രമായ ക്ലൂലെസിൽ ആംബർ മേരിയൻസ് എന്ന കഥാപാത്രത്തെ അവതരിപ്പിച്ച അവർ അതേ പേരിലുള്ള ടെലിവിഷൻ പരമ്പരയിലും (1996-1999) ഈ വേഷം വീണ്ടും അവതരിപ്പിച്ചു. സബ്രീന ദി ടീനേജ് വിച്ച് (2000-2003) എന്ന ഹാസ്യപരമ്പരയിൽ മോർഗൻ കവനോവ് എന്ന വേഷം ഡൊനോവൻ തുടർന്ന് അഭിനയിച്ചു. എലിസ *വേക്ക് മി വെൻ യു ലീവ്* എന്ന പുസ്തകവും എഴുതിയിട്ടുണ്ട്.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
അനക്കോണ്ട 3

ഡേവിഡ് ഹാസൽഹോഫ്, ക്രിസ്റ്റൽ അലൻ, ജോൺ റൈസ്-ഡേവിസ് എന്നിവർ അഭിനയിച്ച് ഡോൺ ഇ. ഫൗണ്ട് ലെറോയ് സംവിധാനം ചെയ്ത് 2008-ൽ പുറത്തിറങ്ങിയ ഒരു അമേരിക്കൻ സാഹസിക ഹൊറർ ടെലിവിഷൻ ചിത്രമാണ് ***അനക്കോണ്ട 3: ഓഫ്‌സ്പ്രിംഗ്***  (***അനക്കോണ്ട III*** എന്നും അറിയപ്പെടുന്നു). ** (2004) ഒരു തുടർച്ചയും ''അനക്കോണ്ട'' ചലച്ചിത്ര പരമ്പരയിലെ മൂന്നാം ഭാഗവുമാണ് ഈ ചിത്രം.

ഇത് 2008 ജൂലൈ 26-ന് സയൻസ് ഫിക്ഷൻ ചാനലിൽ പ്രീമിയർ ചെയ്തു, തുടർന്ന് *അനക്കോണ്ടസ്: ട്രയൽ ഓഫ് ബ്ലഡ്* (2009) പുറത്തിറങ്ങി.

## അഭിനേതാക്കൾ

* ഡേവിഡ് ഹാസൽഹോഫ് - സ്റ്റീഫൻ ഹാമെറ്റ്
* ക്രിസ്റ്റൽ അലൻ - ഡോ. അമാൻറ ഹായെസ്
* റയാൻ മക്ലസ്കി - പിങ്കസ്
* പാട്രിക് റെജിസ് - നിക്ക്
* ആന്റണി ഗ്രീൻ - Captain Grozny
* ജോൺ റൈസ്-ഡേവിസ് - പീറ്റർ "ജെ.ഡി." മർഡോക്
* അലിൻ ഒൾട്ടീനു - ആൻഡ്രേ
* ടോമ ഡാനില - വിക്ടർ
* ബോഗ്ദാൻ യുറിറ്റെസ്കു - ഡ്രാഗോഷ്
* മിഹേല ഒറോസ് - സോഫിയ
* സെർബൻ സെലിയ - പ്രൊഫസർ എറിക് കെയ്ൻ
* സോൾട്ടൻ ബ്യൂട്ടക് - പീറ്റർ റെയ്സ്നർ
* ക്രിസ്റ്റീന ടിയോഡോറെസ്കു - മർഡോക്കിൻറെ അസിസ്റ്റൻറ്
* അലിൻ കോൺസ്റ്റന്റൈൻസ്കു - ഡാരി

## അവലംബം
എൽ. സുഷമ

മലയാള സർവ്വകലാശാല വൈസ് ചാൻസ് ലറും അധ്യാപികയുമാണ് **ഡോ . എൽ സുഷമ.** നേരത്തെ സംസ്കൃതസർവ്വകലാശാല തിരൂർ പ്രാദേശികകേന്ദ്രം മലയാളവിഭാഗം പ്രൊഫസറായിരുന്നു ഡോ.എൽ.സുഷമ. മുൻ വി.സി. അനിൽ വള്ളത്തോൾ വിരമിച്ചതിനെത്തുടർന്ന് വന്ന ഒഴിവിലേക്കാണ് ഡോ.എൽ. സുഷമയെ നിയമിച്ചത്.

## അവലംബങ്ങൾ
തൾഗഡ്

മഹാരാഷ്ട്രയിലെ രോഹ പട്ടണത്തിൽ നിന്ന് 18 കിലോമീറ്റർ തെക്കായി, 1000 അടി ഉയരത്തിൽ സ്ഥിതി ചെയ്യുന്ന ഒരു കോട്ടയാണ് തൾഗഡ്.തളേഗഡ്, തളാഗഡ് എന്നും വിളിക്കപ്പെടുന്നു.  20 മീറ്റർ വീതിയുള്ള ഇടാനാഴിയുടെ രൂപത്തിലാണ് ഈ കോട്ട. ഈ കോട്ട ഒരു ഇടുങ്ങിയ കുതിപ്പിലാണ് സ്ഥിതി ചെയ്യുന്നത്. മാവൽ പ്രദേശത്തു നിന്നും കടൽ തുറമുഖങ്ങളിലേക്കുള്ള വ്യാപാര പാതയെ നിരീക്ഷിക്കാൻ ഈ കോട്ട സഹായിച്ചു. ജഞ്ജീറയിലെ സിദ്ധിമാരുടെ നീക്കങ്ങൾ നിരീക്ഷിക്കാനും ഈ കോട്ട ഉപയോഗിച്ചിരുന്നു. ഈ കോട്ടയിൽ നിന്ന് കാണാ‍വുന്ന അകലത്തിലാണ് പ്രദേശത്തെ മറ്റൊരു കോട്ടയായ ഘോസാളേഗഡ്.
## ചരിത്രം
ആരാണ് ഈ കോട്ട നിർമ്മിച്ചതെന്ന് അറിവില്ല. പതിനാറാം നൂറ്റാണ്ടിൽ ബിജാപൂരിലെ ആദിൽഷായുടെ നിയന്ത്രണത്തിലായിരുന്നു ഈ കോട്ട. 1648-ൽ ശിവാജി ഈ കോട്ട നേടി.1659-ൽ പ്രതാപ്ഗഡിൽ വെച്ച് അഫ്സൽഖാൻ ശിവാജിയെ കൊല്ലാൻ ശ്രമിച്ചപ്പോൾ ജൻജിറയിലെ സിദ്ധിയുടെ സൈന്യം ഈ കോട്ട വളഞ്ഞു. എന്നിരുന്നാലും, ശിവാജി അഫ്സൽഖാനെ കൊന്നു, ഇത് അറിഞ്ഞ് സിദ്ധി സൈന്യത്തോടൊപ്പം ജഞ്ജിറയിലേക്ക് മടങ്ങി. പുരന്ദർ ഉടമ്പടിയിൽ, മറ്റ് 11 കോട്ടകൾക്കൊപ്പം ഈ കോട്ടയും ശിവജി തന്റെ പക്കൽ സൂക്ഷിച്ചു, മറ്റ് കോട്ടകൾ കീഴടങ്ങി. ശിവാജിയുടെ മരണശേഷം ഈ കോട്ട സിദ്ധി പിടിച്ചെടുത്തു. 1735-ൽ ബാജിറാവു പേഷ്വ ഒന്നാമൻ മറാഠാ ഭരണത്തിൻ കീഴിൽ ഈ കോട്ട പിടിച്ചെടുത്തു. ഒടുവിൽ 1818-ൽ കേണൽ പ്രോതർ ഈ കോട്ട കീഴടക്കി. ഛത്രപതി ശിവാജി കിരീടധാരണ സമയത്ത് ധരിച്ചിരുന്ന വസ്ത്രങ്ങൾ ഈ കോട്ടയിൽ നിന്നാണ് കൊണ്ടുവന്നതെന്നും പറയപ്പെടുന്നു.

## അവലംബം

## ചിത്രശാല

Cannon 03 Talagad.jpg| പീരങ്കികൾ
Bastion Talagad.jpg | കൊത്തളം
Cannn01 Talagad.jpg| പീരങ്കി
Cannon 02 Talagad.jpg|പീരങ്കി
FortEntry Talagad.jpg|കോട്ടയുടെ പ്രവേശനകവാടം
Idol Talagad.jpg|പ്രവേശനകവാടത്തിനു സമീപമുള്ള ഹനുമാൻ ശില്പം
Shivalinga Talagad.jpg|ശിവലിംഗം
Sharabh Talagad.jpg|പ്രവേശനകവാടത്തിനു സമീപമുള്ള ശരഭപ്രതിമ
Stairway Talagad.jpg|കോട്ടയിലേക്കുള്ള കരിങ്കൽ പടികൾ
WaterStorage 1 Talagad.jpg | കോട്ടക്ക് മുകളിലെ ജലസംഭരണി

വർഗ്ഗം:മഹാരാഷ്ട്രയിലെ കോട്ടകൾ
ഘോസാളേഗഡ്

മഹാരാഷ്ട്രയിലെ രോഹ പട്ടണത്തിൽ നിന്ന് 8 കിലോമീറ്റർ തെക്കായി സ്ഥിതി ചെയ്യുന്ന ഒരു കോട്ടയാണ് **ഘോസാളേഗഡ്** അഥവാ ഘോസാൾഗഡ്. വീർഗഡ് എന്ന പേരിലും ഈ കോട്ട അറിയപ്പെടുന്നു. 20 മീറ്റർ വീതിയുള്ള ഒരു ഇടനാഴിയുടെ രൂപത്തിലാണ് ഈ കോട്ടയുള്ളത്. തമ്മാൻഘാട്ട് വഴിയുള്ള തുറമുഖങ്ങളിലേക്കുള്ള വ്യാപാരപാത നിരീക്ഷിക്കാൻ ഈ കോട്ട സഹായിച്ചു. ഈ കോട്ടയിൽ നിന്ന് കാണാ‍വുന്ന അകലത്തിലാണ് പ്രദേശത്തെ മറ്റൊരു കോട്ടയായ തൾഗഡ്.
## ചരിത്രം
ഈ കോട്ടയുടെ നിർമ്മിതിയെപ്പറ്റി ചരിത്ര രേഖകളില്ല. പതിനാറാം നൂറ്റാണ്ടിൽ ബിജാപൂരിലെ ആദിൽഷായുടെ നിയന്ത്രണത്തിലായിരുന്നു ഈ കോട്ട. 1648-ൽ ശിവാജി ഈ കോട്ട കീഴടക്കി. അദ്ദേഹമാണ് ഈ കോട്ടക്ക് വീർഗഡ് എന്ന പേര് നൽകിയത്. കാലാകലങ്ങളിൽ ഈ കോട്ട സിദ്ധി, ആംഗ്രെ, മറാത്ത ഭരണകൂടങ്ങളുടെ നിയന്ത്രണത്തിലായി. മുഗളരുമായി നടത്തിയ പുരന്ദർ ഉടമ്പടി അനുസരിച്ച് ശിവാജി കൈവശം വച്ച 12 കോട്ടകളിൽ ഒന്നാണ് ഇത്. 1818-ൽ കേണൽ പ്രോതർ ഈ കോട്ട പിടിച്ചെടുത്തു.

## അവലംബം

## ചിത്രശാല

File:DirectionBoard Ghosalegad.jpg|ഘോസലെ ഗ്രാമത്തിലെ ചൂണ്ടുപലക
File:Entrypoint of Ghosalegad.jpg|കോട്ടയിലേക്കുള്ള കയറ്റം ഇവിടെ തുടങ്ങുന്നു
File:FortEntry Ghosalegad.jpg|കോട്ടയുടെ പ്രവേശനകവാടം
File:Cannon 02 Ghosalegad.jpg|പീരങ്കി
File:EscapeRoute Ghosalegad.jpg|കോട്ടയിൽ നിന്നുള്ള രക്ഷാമാർഗ്ഗം
File:Panorama Ghosalegad.jpg|കോട്ടമുകളിൽ നിന്നുള്ള പനോരമിക് ദൃശ്യം
File:Kundalika River Ghosalegad.jpg|കുണ്ഡലിക നദിയുടെ വിദൂരദൃശ്യം

വർഗ്ഗം:മഹാരാഷ്ട്രയിലെ കോട്ടകൾ
വാക്കാട്, തിരൂർ

മലപ്പുറം ജില്ലയിലെ തിരൂരിനടുത്തുള്ള ഒരു പ്രദേശമാണ് വാക്കാട് . തുഞ്ചത്ത് എഴുത്തച്ഛൻ മലയാള സർവകലാശാല സ്ഥിതി ചെയ്യുന്നത് ഇവിടെയാണ്. അതുകൂടാതെ ടി. എം. ജി കോളേജും ഇവിടെയാണ് സ്ഥിതി ചെയ്യുന്നത്.

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ജോൺ

* ജോൺ എബ്രഹാം (സംവിധായകൻ)
* ജോൺ കൊടുവാക്കോട്
* ജോൺ എബ്രഹാം (വിവക്ഷകൾ)
* ജോൺ മത്തായി
* ജോൺ ഡാൽട്ടൺ
* ജോൺ ഗാൾസ്‌വർത്തി
* ജോൺ പോൾ രണ്ടാമൻ
* ജോൺ മൺറോ
* ജോൺ ഡി മാറിനെല്ലി
* ജോൺ എബ്രഹാം (നടൻ)
* ജോൺ എൽ. എസ്പോസിറ്റോ
* ജോൺ സീന
* ജോൺ ബന്യൻ
* ജോൺ എഡ്വേർഡ് ഗ്രേ
* ജോൺ ഫെർണാണ്ടസ്
* ജോൺ സി. കൽഹൗൻ
* ജോൺ ലെനൻ
* ജോൺ എഫ്. കെന്നഡി
* ജോൺ ജാഫർ ജനാർദ്ദനൻ
* ജോൺ വിക്ലിഫ്
* ജോൺ മിൽട്ടൺ
* ജോൺ കൗച് ആഡംസ്
* ജോൺ ടൈലർ
* ജോൺ കെൻഡ്രു
ഫ്ലോറ സിനെൻസിസ്

1656-ൽ വിയന്നയിൽ പ്രസിദ്ധീകരിച്ച ചൈനയെക്കുറിച്ചുള്ള ആദ്യത്തെ യൂറോപ്യൻ പ്രകൃതിചരിത്ര പുസ്തകങ്ങളിലൊന്നാണ് **ഫ്ലോറ  സിനെൻസിസ്**. ഇതിന്റെ രചയിതാവ്, പോളണ്ടിൽ നിന്നുള്ള (അന്നത്തെ പോളിഷ്-ലിത്വാനിയൻ കോമൺ‌വെൽത്ത്) ഒരു ജെസ്യൂട്ട് മിഷനറിയായ മൈക്കൽ ബോയിം ആണ്. 

യൂറോപ്പിൽ പ്രസിദ്ധീകരിച്ച ഫാർ ഈസ്റ്റിലെ ആവാസവ്യവസ്ഥയുടെ ഒരു ആദ്യ വിവരണമായിരുന്നു ഈ പുസ്തകം. ചൈനീസ് ചെടികളുടെ ഔഷധ ഗുണങ്ങൾ മൈക്കൽ ബോയിം ഇതിൽ വിവരിച്ചു. കൂടാതെ ഓരോ പേജിലും 1655-ലെ ഒരു ക്രോണോഗ്രാം അടങ്ങിയിരിക്കുന്നു. ഹംഗറിയിലെ രാജാവായി ലിയോപോൾഡ് ഒന്നാമൻ ചക്രവർത്തിയുടെ കിരീടധാരണ തീയതിയിൽ തന്റെ ദൗത്യത്തിന് ആ രാജാവിന്റെ പിന്തുണ നേടാൻ ബോയിം ആഗ്രഹിച്ചിരുന്നു.


File:Jackfruit - Flora Sinensis 1656 (2950721).jpg|Jackfruit
File:Mango - Flora Sinensis 1656 (2950680).jpg|Mango
File:Custard Apple - Flora Sinensis 1656 (2950756).jpg|Drawing of, probably, the sugar-apple
File:Pepper - Flora Sinensis 1656 (2950795).jpg|Pepper
File:Sum Xu and Tortoise - Flora Sinensis 1656 (2950882) (cropped).jpg|A squirrel (松鼠) chasing a green-haired turtle (绿毛龟)
File:Hippopotamus - Flora Sinensis 1656 (2950894).jpg|Hippopotamus
File:Nestorian Stele - Flora Sinensis 1656 (2950911).jpg|Church of the East in China


## References

## External links

* https://www.biodiversitylibrary.org/item/215295#page/8/mode/1up digitised copy of the book hosted at the Biodiversity Heritage Library

വർഗ്ഗം:ചൈനയിലെ സസ്യജാലം
രവി ബസ്രൂർ

2014-ൽ കന്നഡ ചലച്ചിത്രമേഖലയിൽ അരങ്ങേറ്റം കുറിച്ച ഒരു ഇന്ത്യൻ ചലച്ചിത്ര സംഗീതസംവിധായകനും സംവിധായകനുമാണ് രവി ബസ്രൂർ. 

## ആദ്യകാല ജീവിതം
കർണാടക സംസ്ഥാനത്തെ തീരദേശ പട്ടണമായ കുന്ദാപുര സ്വദേശിയാണ് . 1984 ജനുവരി 01 ന് കർണാടകയിലെ തീരദേശ സംസ്ഥാനമായ ബസ്രൂർ വില്ലേജിൽ കിരൺ എന്ന പേരിൽ ജനിച്ച രവി ബസ്രൂർ (2 മൂത്ത സഹോദരന്മാരും ഒരു മൂത്ത സഹോദരിയും) ഒരു ദരിദ്ര കുടുംബത്തിൽ നിന്നുള്ളയാളായിരുന്നു

## കരിയർ
ഉഗ്രം എന്ന ചിത്രത്തിന് സംഗീതം നൽകിയാണ് അദ്ദേഹം അരങ്ങേറ്റം കുറിച്ചത്    ജസ്റ്റ് മടുവേലി (2015), കർവ്വ (2016] . തന്റെ അരങ്ങേറ്റത്തെത്തുടർന്ന്, ബസ്രൂർ എക്ക സാക (2015)കെ.ജി.എഫ് അധ്യായം 1 (2018), KGF: ചാപ്റ്റർ 2 (2022).തുടങ്ങിയ ചിത്രങ്ങൾക്ക്  സംഗീതം നൽകി. :  
,
സംഗീതസംവിധായകനെന്ന നിലയിൽ രവിയുടെ ആദ്യ റിലീസ് ഉഗ്രം (2014) ആയിരുന്നു, അതിന് സീ മ്യൂസിക് അവാർഡും മികച്ച പശ്ചാത്തല സംഗീതത്തിനുള്ള കിമ ഇന്റർനാഷണൽ അവാർഡും നേടി.  ഈ ചിത്രത്തിന് മികച്ച സംഗീത സംവിധായകനുള്ള ഫിലിംഫെയർ അവാർഡ് സൗത്ത്  അവാർഡിനും അദ്ദേഹം നാമനിർദ്ദേശം ചെയ്യപ്പെട്ടു . SIIMA- യിൽ അഞ്ജനിപുത്ര (2018) എന്ന ചിത്രത്തിന് വേണ്ടി 'മികച്ച പിന്നണി ഗായകൻ'അവാർഡ് അദ്ദേഹം നേടി . കെജിഎഫ് സിനിമകളിലെ സംഗീതത്തിന് അദ്ദേഹം കൂടുതൽ അംഗീകാരവും വ്യാപകമായ പ്രശസ്തിയും നേടി . പ്രശാന്ത് നീൽ സംവിധാനം ചെയ്യുന്ന സലാർ , സൽമാൻ ഖാന്റെ കിസി കി ഭായ് കിസി കി ജാൻ എന്നിവ അദ്ദേഹത്തിന്റെ വരാനിരിക്കുന്ന പ്രോജക്ടുകളിൽ ഉൾപ്പെടുന്നു

## അവലംബം

വർഗ്ഗം:ചലച്ചിത്രസംഗീതസം‌വിധായകർ
വർഗ്ഗം:ജനുവരി 1-ന് ജനിച്ചവർ
വർഗ്ഗം:1984-ൽ ജനിച്ചവർ
കുഡ ഗുഹകൾ

മഹാരാഷ്ട്രയിലെ മുരുഡ്-ജഞ്ജിറയുടെ കിഴക്ക് ഭാഗത്തുള്ള കുഡ എന്ന ചെറിയ ഗ്രാമത്തിൽ സ്ഥിതി ചെയ്യുന്ന ഗുഹകളാണ് കുഡ ഗുഹകൾ. ഇവ ക്രി.മു. ഒന്നാം നൂറ്റാണ്ടിൽ നിർമ്മിക്കപ്പെട്ടു. 
## ഘടന
ഇവിടെയുള്ള പതിനഞ്ച് ബുദ്ധ ഗുഹകൾ താരതമ്യേന ചെറുതും ലളിതവുമാണ്. ചൈത്യഗൃഹത്തിന്റെ വരാന്തയിൽ താമര, ചക്രം, നാഗങ്ങൾ എന്നിവയുടെ ചിഹ്നങ്ങൾ കൊത്തിയ ബുദ്ധന്റെ നിരവധി പ്രതിമകളുണ്ട്. പിന്നീട് ക്രി.പി. 5/6-ആം നൂറ്റാണ്ടിൽ മഹായാന ബുദ്ധമതക്കാർ ഈ ഗുഹകൾ ഏറ്റെടുക്കുകയും അവരുടെ ശിൽപങ്ങൾ കൂട്ടിച്ചേർക്കുകയും ചെയ്തു. ആദ്യത്തെ ഗുഹയുടെ ചുവരിൽ പുരാതനമായ എഴുത്തുകളുണ്ട്. ആറാമത്തെ ഗുഹാമുഖം ആനകളാൽ അലങ്കരിച്ചിരിക്കുന്നു. 
## ലിഖിതങ്ങൾ
മുപ്പത് ലിഖിതങ്ങൾ സാധാരണ ബുദ്ധമതക്കാരും ബുദ്ധ സന്യാസിമാരും നൽകിയ സംഭാവനകളെ വിവരിക്കുന്നു. സംഭാവന നൽകിയവരിൽ ഒരു ഇരുമ്പ് വ്യാപാരി, ഒരു ബാങ്കർ, ഒരു തോട്ടക്കാരൻ, ഒരു എഴുത്തുകാരൻ, ഒരു വൈദ്യൻ, ഒരു പൂക്കച്ചവടക്കാരൻ, ഒരു മന്ത്രി എന്നിവരും ഉൾപ്പെടുന്നു. 
## അവലംബം

വർഗ്ഗം:മഹാരാഷ്ട്രയിലെ ഗുഹകൾ
ഏസർ ലോറിനം

സപിൻഡേസി കുടുംബത്തിലെ നിത്യഹരിത ഏഷ്യൻ വൃക്ഷമാണ് **ഏസർ ലോറിനം**. ബർമ്മ (മ്യാൻമർ), കംബോഡിയ, ഇന്ത്യ, ഇന്തോനേഷ്യ, ലാവോസ് (ഖമ്മൗവൻ), മലേഷ്യ, നേപ്പാൾ, ഫിലിപ്പീൻസ്, തായ്‌ലൻഡ്, തെക്കുപടിഞ്ഞാറൻ ചൈന (ഗ്വാങ്‌സി,ഹൈനാൻ, ടിബറ്റ്, യുനാൻ) എന്നിവ ഉൾപ്പെടുന്ന ദക്ഷിണാർദ്ധഗോളത്തിൽ തദ്ദേശീയ ജനസംഖ്യയുള്ള അതിന്റെ ജനുസ്സിലെ ഏക അംഗമാണിത്. 

ഏസർ ലോറിനം 40 മീറ്റർ (130 അടി) ഉയരത്തിൽ എത്തുന്നു. ഇതിന് വെളുത്ത പൂക്കളുണ്ട്, ആൺപൂക്കളും പെൺപൂക്കളും വെവ്വേറെയുള്ള ഈ ഇനം ഡൈയോസിയസ് ആണ്.
## References

## External links
*Dave's Garden, Indonesian Maple, ''Acer laurinum'' photos
*line drawing for Flora of China

വർഗ്ഗം:ചൈനയിലെ സസ്യജാലം
സിയാഉസ്സലാം

ഇന്ത്യയിലെ ഒരു പത്രപ്രവർത്തകനും എഴുത്തുകാരനുമാണ് **സിയ ഉസ് സലാം** (ജനനം 1970). 2000 മുതൽ ദ ഹിന്ദു ഗ്രൂപ്പിൽ പ്രവർത്തിച്ചുതുടങ്ങിയ അദ്ദേഹം ഇപ്പോൾ ഫ്രണ്ട്‌ലൈനിൽ അസോസിയേറ്റ് എഡിറ്ററാണ്. വിവിധ പ്രസിദ്ധീകരണങ്ങളിൽ കോളങ്ങൾ ചെയ്തുവരുന്നു. സാമുഹ്യ-സാംസ്കാരിക നിരൂപണവും സാഹിത്യനിരൂപണവും ഇത്തരം പംക്തികളിൽ സിയാഉസ്സലാം നടത്താറുണ്ട്.

ഇസ്‌ലാമിക പണ്ഡിതനായ മുഫ്തി അബ്‌ദുൽ ദായം സാഹിബിന്റെ മകനായി 1970-ലാണ് സിയാഉസ്സലാം ജനിക്കുന്നത്. സെന്റ് സ്റ്റീഫൻസ് കോളേജിലെ പഠനത്തിനുശേഷം 1995-ൽ പത്രപ്രവർത്തകനായി പ്രവർത്തനമാരംഭിച്ചു. *[[ദ ഹിന്ദു|ദി ഹിന്ദു]]*, *ദി പയനിയർ*, *[[ദി സ്റ്റേറ്റ്സ്മാൻ]]*, *[[ദ ടൈംസ്‌ ഓഫ്‌ ഇന്ത്യ|ദി ടൈംസ് ഓഫ് ഇന്ത്യ]]* എന്നിവയുൾപ്പെടെ നിരവധി പത്രങ്ങളിൽ അദ്ദേഹം പ്രവർത്തിച്ചിട്ടുണ്ട്.

## ജീവിതരേഖ
1970ൽ ഉത്തർപ്രദേശിലെ രാംപൂരിലാണ് സിയാഉസ്സലാം ജനിച്ചത്. പിതാവായ മുഫ്തി അബ്ദുൽ ദായം സാഹിബ്, ഇസ്‌ലാമിക പണ്ഡിതനും എഴുത്തുകാരനുമായിരുന്നു. വീട്ടമ്മയായ അമ്മയും ഒരു സഹോദരിയുമാണ് കുടുംബത്തിൽ ഉള്ളത്. 
ദൽഹിയിലേക്ക് താമസം മാറിയശേഷം ബ്ലൂബെൽസ് സ്കൂൾ ഇന്റർനാഷണൽ, കോൺവെന്റ് സ്കൂൾ എന്നിവിടങ്ങളിലായി സ്കൂൾ വിദ്യാഭ്യാസം പൂർത്തിയാക്കിയ സിയ, ഡൽഹി സർവകലാശാലയുടെ കീഴിലായി സെന്റ് സ്റ്റീഫൻസ് കോളേജിൽ ചരിത്രപഠനം പൂർത്തിയാക്കി. ബിരുദാനന്തര ബിരുദം നേടിയശേഷം 1995-ൽ പത്രപ്രവർത്തകനായി ചുമതലയേറ്റു. 
അഞ്ചാം ക്ലാസ് മുതൽ കുറിപ്പുകൾ എഴുതി സുഹൃത്തുകൾക്കിടയിൽ വിതരണം ചെയ്തിരുന്നതായും, ഏഴാം ക്ലാസ്സിലായിരിക്കുമ്പോൾ ആദ്യലേഖനം പ്രസിദ്ധീകരിക്കപ്പെട്ടതായും സിയാഉസ്സലാം പറയുന്നുണ്ട്.
തന്റെ പത്രപ്രവർത്തന കാലയളവിൽ ദ ഹിന്ദു പത്രത്തിലാണ് ദീർഘകാലം ഉണ്ടായിരുന്നത്. 16 വർഷം നീണ്ട സേവനത്തിന് ശേഷം അതേ ഗ്രൂപ്പിലെ ഫ്രണ്ട്ലൈൻ മാഗസിനിൽ തുടരുന്ന അദ്ദേഹം അവിടെ അസോസിയേറ്റ് എഡിറ്ററാണ്. 
### രചനകൾ
*ടിൽ തലാഖ് ഡു അസ് പാർട്ട്: അണ്ടർസ്റ്റാൻഡിങ് തലാഖ്, ട്രിപ്പിൾ തലാഖ് ആൻഡ് ഖുൽഅ്* എന്നതായിരുന്നു സിയാഉസ്സലാമിന്റെ പ്രധാന കൃതി. 2018-ൽ പ്രസിദ്ധീകരിക്കപ്പെട്ട ഈ കൃതിയിൽ ഇസ്‌ലാമിന്റെ വിവാഹ-വിവാഹമോചനരീതികളെ വിലയിരുത്തുന്നു. 

അതേവർഷം *ഓഫ് സാഫ്രൺ ഫ്ലാഗ്സ് ആൻഡ് സ്കൾകാപ്സ്: ഹിന്ദുത്വ, മുസ്‌ലിം ഐഡന്റിറ്റി ആൻഡ് ദ ഐഡിയ ഓഫ് ഇന്ത്യ* എന്ന ഗ്രന്ഥം കൂടി പുറത്തിറങ്ങി. ഹിന്ദു ഗ്രൂപ്പ് ഡയറക്റ്റർ നിർമ്മല ലക്ഷ്മണിന്റെ അവതാരികയോടെയാണ് ഈ ഗ്രന്ഥം പുറത്തിറങ്ങിയത്. ഇന്ത്യയിലെ മുസ്‌ലിം വിവേചനങ്ങളെ കുറിച്ച് ചർച്ച ചെയ്യുന്ന കൃതി ശുഭാപ്തിവിശ്വാസത്തോടെയാണ് അവസാനിക്കുന്നത്.

### ഗ്രന്ഥസൂചിക
* 
* 
* 
* 
* 
* 
* 
* 
* 
* 

## അവലംബം

വർഗ്ഗം:ഇന്ത്യയിലെ ഇംഗ്ലീഷ് ഭാഷ എഴുത്തുകാർ
വർഗ്ഗം:ഇന്ത്യൻ സാഹിത്യ നിരൂപകർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1970-ൽ ജനിച്ചവർ
കഫീർ ലൈം

ഉഷ്ണമേഖലാ തെക്കുകിഴക്കൻ ഏഷ്യയിൽ നിന്നുള്ള ഒരു സിട്രസ് പഴമാണ് **സിട്രസ് ഹിസ്ട്രിക്സ്, അല്ലെങ്കിൽ കഫീർ ലൈം** എന്നറിയപ്പെടുന്ന **മക്രട്ട് ലൈം**  (, )

ഇതിന്റെ പഴങ്ങളും ഇലകളും തെക്കുകിഴക്കൻ ഏഷ്യൻ പാചകരീതിയിലും സുഗന്ധതൈലം സുഗന്ധദ്രവ്യങ്ങളിലും ഉപയോഗിക്കുന്നു. ഇതിന്റെ പുറംതൊലിയും ചതച്ച ഇലകളും തീവ്രമായ സിട്രസ് സുഗന്ധം പുറപ്പെടുവിക്കുന്നു.

## പേരുകൾ

## അവലംബം

വർഗ്ഗം:ചൈനയിലെ സസ്യജാലം
വർഗ്ഗം:നാരകങ്ങൾ
വർഗ്ഗം:സിട്രസ്
വർഗ്ഗം:കേരളത്തിലെ സസ്യജാലം